Tämä asiakirja sisältää ASPAVELI valmistetietojen hyväksytyn tekstin, jossa on korostettu edellisen menettelyn (EMEA/H/C/005553/II/0028) jälkeen valmistetietoihin tehdyt muutokset.

LIITE I

VALMISTEYHTEENVETO

[image: ]Tähän lääkevalmisteeseen kohdistuu lisäseuranta. Tällä tavalla voidaan havaita nopeasti turvallisuutta koskevaa uutta tietoa. Terveydenhuollon ammattilaisia pyydetään ilmoittamaan epäillyistä lääkkeen haittavaikutuksista. Ks. kohdasta 4.8, miten haittavaikutuksista ilmoitetaan.


1.	LÄÄKEVALMISTEEN NIMI

ASPAVELI 1080 mg infuusioneste, liuos


2.	VAIKUTTAVAT AINEET JA NIIDEN MÄÄRÄT

Yksi 20 ml:n injektiopullo sisältää 1080 mg pegsetakoplaania.
Yksi millilitra sisältää 54 mg pegsetakoplaania.

Apuaine, jonka vaikutus tunnetaan
Yksi millilitra sisältää 41 mg sorbitolia.
Yksi injektiopullo sisältää 820 mg sorbitolia.

Täydellinen apuaineluettelo, ks. kohta 6.1.


3.	LÄÄKEMUOTO

Infuusioneste, liuos.

Kirkas, väritön tai hieman kellertävä vesipohjainen liuos, jonka pH on 5,0.


4.	KLIINISET TIEDOT

4.1	Käyttöaiheet

ASPAVELI on tarkoitettu monoterapiana sellaisten aikuispotilaiden hoitoon, joilla on kohtauksittainen yöllinen hemoglobiinivirtsaisuus (PNH) ja hemolyyttinen anemia.

4.2	Annostus ja antotapa

Hoito on aloitettava hematologisiin sairauksiin perehtyneen terveydenhuollon ammattilaisen valvonnassa. Itseannostelua ja koti-infuusiota on harkittava potilaille, jotka ovat sietäneet hoitoa hyvin kokeneissa hoitokeskuksissa. Päätös itseannostelun ja koti-infuusioiden mahdollisuudesta on tehtävä hoitavan lääkärin arvion ja suosituksen jälkeen.

Annostus

Pegsetakoplaanin voi antaa terveydenhuollon ammattilainen tai potilas tai huoltaja voi antaa sen asianmukaisten ohjeiden mukaan.

Pegsetakoplaani annetaan kaksi kertaa viikossa 1 080 mg:n infuusiona ihon alle kaupallisesti saatavilla olevalla infuusiopumpulla tai puettavalla antojärjestelmällä, jolla voidaan antaa enintään 20 ml:n annoksia. Kaksi kertaa viikossa annettava annos on annettava kunkin hoitoviikon päivänä 1 ja päivänä 4.

PNH on krooninen sairaus, ja hoitoa ASPAVELI‑valmisteella suositellaan jatkamaan potilaan eliniän ajan, ellei tämän lääkevalmisteen käytön keskeyttäminen ole kliinisesti aiheellista (ks. kohta 4.4).

ASPAVELI‑hoitoon C5-inhibiittorihoidosta vaihtavat potilaat
Ensimmäisten neljän viikon ajan pegsetakoplaani annetaan kaksi kertaa viikossa 1 080 mg:n annoksena ihon alle potilaan senhetkisen C5-inhibiittorihoidon lisäksi, jotta saadaan minimoitua äkillisestä hoidon keskeytyksestä aiheutuva hemolyysivaara. Neljän viikon jälkeen potilaan on keskeytettävä C5-inhibiittorihoito ennen ASPAVELI‑monoterapian jatkamista.

Muista komplementin estäjistä kuin ekulitsumabista vaihtamista ei ole tutkittu. Muiden komplementin estäjien käytön lopettaminen ennen pegsetakoplaanin vakaan tilan saavuttamista on tehtävä varoen (ks. kohta 5.2).

Annoksen muuttaminen
Annostusohjelma voidaan muuttaa 1 080 mg:aan joka kolmas päivä (esim. päivänä 1, päivänä 4, päivänä 7, päivänä 10, päivänä 13 ja niin edelleen), jos potilaan laktaattidehydrogenaasitaso (LDH-taso) on suurempi kuin 2 x viitevälin yläraja (upper limit of normal, ULN). Mikäli annosta suurennetaan, LDH-tasoa on seurattava kaksi kertaa viikossa ainakin 4 viikon ajan (ks. kohta 4.4).

Annoksen jääminen väliin
Jos pegsetakoplaaniannos jää väliin, se on annettava mahdollisimman pian, ja sen jälkeen jatkettava hoitoa tavallisessa aikataulussa.

Erityisryhmät

Iäkkäät
Vaikka kliinisissä tutkimuksissa ei ole havaittu ilmeisiä ikään liittyviä eroja, vähintään 65‑vuotiaiden potilaiden määrä ei riitä määrittämään, reagoivatko he eri tavalla kuin nuoremmat potilaat. Ei ole viitteitä siitä, että tarvittaisiin jonkinlaisia erityisiä varotoimia hoidettaessa iäkkäitä potilaita.

Munuaisten toimintahäiriö
Vaikealla munuaisten toimintahäiriöllä (kreatiniinipuhdistuma < 30 ml/min) ei ollut vaikutusta pegsetakoplaanin farmakokinetiikkaan; siten pegsetakoplaaniannosta ei tarvitse muuttaa potilaille, joilla on munuaisten toimintahäiriö. Pegsetakoplaanin käytöstä potilaille, joilla on loppuvaiheen munuaissairaus (ESRD) ja jotka tarvitsevat hemodialyysiä, ei ole tietoa (ks. kohta 5.2).

Maksan toimintahäiriö
Pegsetakoplaanin turvallisuutta ja tehoa ei ole tutkittu potilailla, joilla on maksan toimintahäiriö. Annosta ei kuitenkaan suositella muutettavan, koska maksan toimintahäiriön ei odoteta vaikuttavan pegsetakoplaanin puhdistumaan.

Pediatriset potilaat
ASPAVELI‑valmisteen turvallisuutta ja tehoa PNH:ta sairastavien 0–< 18 vuoden ikäisten lasten hoidossa ei ole vielä varmistettu. Tietoja ei ole saatavilla.

Tätä lääkevalmistetta ei pidä käyttää < 12 vuoden ikäisten lasten hoitoon, koska tästä ikäryhmästä ei ole saatavilla prekliinisiä turvallisuustietoja.

Antotapa

ASPAVELI‑valmistetta annetaan vain ihon alle kaupallisesti saatavilla olevalla infuusiopumpulla tai puettavalla antojärjestelmällä. 

Potilas voi antaa tämän lääkevalmisteen itse. Kun itseanto aloitetaan, pätevä terveydenhuollon ammattilainen neuvoo potilaalle infuusiotekniikat, infuusiopumpun tai puettavan antojärjestelmän käytön, hoitorekisterin pitämisen, mahdollisten haittavaikutusten tunnistamisen ja toimenpiteet, jos haittavaikutuksia ilmenee.

· Käytettäessä infuusiopumppua ASPAVELI on annettava infuusiona vatsaan, reiteen, lonkkaan tai olkavarteen. Infuusiokohtien tulee olla vähintään 7,5 cm:n päässä toisistaan. Infuusiokohtaa on vaihdettava antokertojen välillä. Infuusion antamista alueille, joilla iho on arka, punoittava tai kova tai jossa on mustelma, on vältettävä. Infuusion antamista tatuointien, arpien tai venymisjälkien kohdalle on vältettävä. Tyypillinen iInfuusion kesto on noin 30 minuuttia (käytettäessä kahta kohtaa) tai noin 60 minuuttia (käytettäessä yhtä kohtaa). 

· Käytettäessä puettavaa antojärjestelmää ASPAVELI on annettava infuusiona vatsaan. Infuusiokohtaa on vaihdettava antokertojen välillä laitteen valmistajan ohjeiden mukaan. Infuusion kesto vaihtelee potilaittain ja on tavallisesti 30–60 minuuttia.

Infuusion antamista alueille, joilla iho on arka, punoittava tai kova tai jossa on mustelma, on vältettävä. Infuusion antamista tatuointien, arpien tai venymisjälkien kohdalle on vältettävä. Infuusio on aloitettava viipymättä sen jälkeen, kun tämä lääkevalmiste on otettu ruiskuun. Infuusio on annettava 2 tunnin kuluessa ruiskun valmistelemisesta. Ks. kohdasta 6.6 ohjeet lääkevalmisteen valmistelusta ja infuusion antamisesta.

4.3	Vasta-aiheet

Yliherkkyys pegsetakoplaanille tai kohdassa 6.1 mainituille apuaineille.

Pegsetakoplaanihoitoa ei saa aloittaa potilaille
· joilla on kapselillisen bakteerin, kuten Neisseria meningitidis-, Streptococcus pneumoniae- tai Haemophilus influenzae -bakteerin, aiheuttama aktiivinen infektio (ks. kohta 4.4)
· joita ei ole parhaillaan rokotettu Neisseria meningitidis-, Streptococcus pneumoniae- ja Haemophilus influenzae -bakteereita vastaan, ellei potilas saa ennaltaehkäisevää hoitoa sopivilla antibiooteilla niin, että antibioottihoito päättyy 2 viikkoa rokotuksen saamisen jälkeen (ks. kohta 4.4).

4.4	Varoitukset ja käyttöön liittyvät varotoimet

Kapselillisten bakteerien aiheuttamat vakavat infektiot
Pegsetakoplaanihoito voi altistaa potilaat kapselillisen bakteerin, kuten Neisseria meningitidis-, Streptococcus pneumoniae- tai Haemophilus influenzae -bakteerin, aiheuttamille vakaville infektioille. Infektiovaaran pienentämiseksi kaikki potilaat on rokotettava näitä bakteereita vastaan sovellettavien paikallisten ohjeiden mukaisesti vähintään 2 viikkoa ennen pegsetakoplaanin saamista, ellei hoidon viivästymisen aiheuttama riski ole suurempi kuin infektion kehittymisen aiheuttama riski.

Potilaat, joiden rokotushistoria on tiedossa
Jos potilaan rokotushistoria on tiedossa, ennen pegsetakoplaanihoidon aloittamista on varmistettava, että potilas on saanut rokotteet kapselillisia bakteereita, kuten Streptococcus pneumoniae -bakteeria, Neisseria meningitidis ‑seroryhmiä A, C, W, Y ja B sekä Haemophilus influenzae ‑tyyppiä B, vastaan edellisten kahden vuoden sisällä.

Potilaat, joiden rokotushistoria ei ole tiedossa
Jos potilaan rokotushistoria ei ole tiedossa, tarvittavat rokotukset on annettava vähintään 2 viikkoa ennen ensimmäisen pegsetakoplaaniannoksen antamista. Jos tarvitaan välitöntä hoitoa, tarvittavat rokotukset on annettava mahdollisimman pian, ja potilasta on hoidettava sopivilla antibiooteilla niin, että antibioottihoito päättyy 2 viikkoa rokotuksen saamisen jälkeen.

Potilaiden seuraaminen vakavien infektioiden varalta
Rokotus ei ehkä riitä estämään vakavaa infektiota. Viralliset ohjeet bakteerilääkkeiden asianmukaisesta käytöstä on otettava huomioon. Kaikkia potilaita on seurattava kapselillisten bakteerien, kuten Neisseria meningitidis-, Streptococcus pneumoniae- ja Haemophilus influenzae -bakteerien, aiheuttamien varhaisten infektion merkkien varalta ja potilaat on arvioitava välittömästi infektiota epäiltäessä ja hoidettava tarvittaessa asianmukaisilla antibiooteilla. Potilaille on kerrottava näistä merkeistä ja oireista ja kehotettava hakeutumaan välittömästi lääkärin hoitoon. Lääkäreiden on keskusteltava pegsetakoplaanihoidon hyödyistä ja riskeistä potilaiden kanssa.

Yliherkkyys
Yliherkkyysreaktioita on raportoitu. Jos ilmenee vaikea yliherkkyysreaktio (kuten anafylaksia), pegsetakoplaanihoito on lopetettava välittömästi ja potilaalle annettava asianmukaista hoitoa.

Injektiokohdan reaktiot
Injektiokohdan reaktioita on raportoitu ihon alle annetun pegsetakoplaanihoidon yhteydessä (ks. kohta 4.8). Potilaille on annettava asianmukaista koulutusta oikeasta injektiotekniikasta.

PNH:n seuranta laboratoriossa
PNH:ta sairastavia, pegsetakoplaanihoitoa saavia potilaita on seurattava säännöllisesti hemolyysin merkkien ja oireiden varalta ja LDH-tasot mitattava. Potilaan annosta on ehkä muutettava suositellun annostusaikataulun sisällä (ks. kohta 4.2).

Vaikutukset laboratoriokokeissa
Koagulaatiopaneelien piioksidireagenssien ja pegsetakoplaanin välillä voi olla yhteisvaikutus, joka pidentää keinotekoisesti aktivoitua osittaista tromboplastiiniaikaa (aPTT); siksi piioksidireagenssien käyttöä koagulaatiopaneeleissa on vältettävä.

PNH:ta sairastavien potilaiden hoidon lopettaminen
Mikäli PNH:ta sairastava potilas lopettaa pegsetakoplaanihoidon, häntä on seurattava tarkasti vakavan intravaskulaarisen hemolyysin merkkien ja oireiden varalta. Vakavan intravaskulaarisen hemolyysin tunnistaa kohonneista LDH-tasoista sekä äkillisestä PNH-kloonin koon pienenemisestä tai hemoglobiinitason laskusta tai oireiden, kuten väsymyksen, hemoglobinurian, vatsakivun, hengenahdistuksen, merkittävän haitallisen verisuonitapahtuman (kuten tromboosin), dysfagian tai erektiohäiriön, uusiutumisesta. Mikäli tämän lääkevalmisteen käytön lopettaminen on tarpeen, on harkittava vaihtoehtoista hoitoa. Mikäli vakavaa hemolyysiä ilmenee hoidon lopettamisen jälkeen, on harkittava seuraavia toimenpiteitä/hoitoja: verensiirto (pakatut punasolut), vaihtotransfuusio, antikoagulaatio ja kortikosteroidit. Potilaita on seurattava tarkasti vähintään 8 viikkoa viimeisen annoksen jälkeen, mikä vastaa yli viittä tämän lääkevalmisteen puoliintumisaikaa, jotta lääkevalmiste ehtii poistua elimistöstä (ks. kohta 5.2) ja jotta vakava hemolyysi ja muut reaktiot voidaan havaita. Lisäksi on harkittava hidasta vieroitusta.

Ehkäisy naisilla, jotka voivat tulla raskaaksi
On suositeltavaa, että naiset, jotka voivat tulla raskaaksi, käyttävät tehokasta ehkäisyä raskauden estämiseen pegsetakoplaanihoidon aikana ja vähintään 8 viikon ajan viimeisen pegsetakoplaaniannoksen jälkeen (ks. Kohta 4.6).

Polyetyleeniglykolin (PEG) kertyminen
ASPAVELI on PEGyloitu lääkevalmiste. PEG:n munuaisiin, aivokammion suonipunokseen ja muihin elimiin tapahtuvan kertymisen mahdollisia pitkäaikaisvaikutuksia ei tunneta (ks. Kohta 5.3). On suositeltavaa tutkia munuaisten toiminta säännöllisesti laboratoriokokein.

Koulutusmateriaalit
Kaikkien lääkäreiden, jotka aikovat määrätä ASPAVELI‑valmistetta, on varmistettava, että he ovat saaneet lääkärin koulutusmateriaalin ja tutustuneet siihen. Lääkäreiden on kerrottava potilaalle ASPAVELI-hoidon hyödyistä ja riskeistä, keskusteltava niistä potilaiden kanssa ja annettava potilaille potilaan tietopaketti ja potilaskortti. Potilasta on neuvottava hakeutumaan viipymättä lääkärinhoitoon, jos hänellä ilmenee vakavan infektion tai yliherkkyysreaktion merkkejä tai oireita ASPAVELI‑hoidon aikana, erityisesti jos oireet viittaavat kapselillisten bakteerien aiheuttamaan infektioon.

[bookmark: _Hlk45894364]Apuaine(et), joiden vaikutus tunnetaan
Sisältää sorbitolia
ASPAVELI 1 080 mg sisältää 820 mg sorbitolia per injektiopullo.

Potilaat, joilla on perinnöllinen fruktoosi-intoleranssi (HFI), eivät saa ottaa eikä heille saa antaa tätä lääkevalmistetta.

Sisältää natriumia
Tämä lääkevalmiste sisältää alle 1 mmol natriumia (23 mg) per annos eli sen voidaan sanoa olevan ”natriumiton”.

4.5	Yhteisvaikutukset muiden lääkevalmisteiden kanssa sekä muut yhteisvaikutukset

Yhteisvaikutustutkimuksia ei ole tehty. In vitro ‑tietojen perusteella pegsetakoplaanilla on pieni lääkkeiden välisten kliinisten yhteisvaikutusten potentiaali.

4.6	Hedelmällisyys, raskaus ja imetys

Naiset, jotka voivat tulla raskaaksi
On suositeltavaa, että naiset, jotka voivat tulla raskaaksi, käyttävät tehokasta ehkäisyä raskauden estämiseen pegsetakoplaanihoidon aikana ja vähintään 8 viikon ajan viimeisen pegsetakoplaaniannoksen jälkeen. Pegsetakoplaanihoitoa voidaan harkita naisille, jotka suunnittelevat raskautta, kun riskit ja hyödyt on arvioitu (ks. Raskaus).

Raskaus
[bookmark: _Hlk28947702]Pegsetakoplaanin käytöstä raskaana oleville naisille ei ole olemassa tietoja tai on vain vähän tietoja. Eläimillä tehdyissä tutkimuksissa on havaittu lisääntymistoksisuutta (ks. kappale 5.3).

Pegsetakoplaanin käyttöä ei suositella raskauden aikana eikä sellaisten naisten hoitoon, jotka voivat tulla raskaaksi ja jotka eivät käytä ehkäisyä.

Imetys
Ei tiedetä, erittyykö pegsetakoplaani ihmisillä äidinmaitoon. Imeväiseen imeytymisen ja imeväiseen kohdistuvan haitan mahdollisuutta ei tunneta. Eläinkokeet viittaavat siihen, että pegsetakoplaania erittyy vähän (alle 1 %, ei farmakologisesti merkittävä määrä) apinan maitoon (ks. kohta 5.3). On epätodennäköistä, että imeväinen saisi kliinisesti merkittävän altistuksen.

On suositeltavaa lopettaa imetys pegsetakoplaanihoidon ajaksi.

Hedelmällisyys
Eläimiä tai ihmisiä koskevia tietoja pegsetakoplaanin vaikutuksesta hedelmällisyyteen ei ole saatavilla. Toksisuustutkimuksissa uros- tai naarasapinoiden lisääntymiselimistöissä ei ollut mikroskooppisia poikkeavuuksia (ks. kohta 5.3).

4.7	Vaikutus ajokykyyn ja koneidenkäyttökykyyn

ASPAVELI‑valmisteella ei ole haitallista vaikutusta tai on vähäinen vaikutus ajokykyyn ja koneidenkäyttökykyyn.

4.8	Haittavaikutukset

Yhteenveto turvallisuusprofiilista
Yleisimmin pegsetakoplaanihoitoa saaneilla potilailla raportoitu haittavaikutus oli injektiokohdan reaktio: injektiokohdan eryteema, injektiokohdan kutina, injektiokohdan turvotus, injektiokohdan kipu, injektiokohdan mustelma. Muita kliinisissä tutkimuksissa yli 10 %:lla potilaista raportoituja haittavaikutuksia olivat ylähengitystieinfektio, ripuli, hemolyysi, vatsakipu, päänsärky, väsymys, kuume, yskä, virtsatieinfektio, rokotuskomplikaatio, raajakipu, heitehuimaus, nivelkipu ja selkäkipu. Yleisimmin raportoituja vakavia haittavaikutuksia olivat hemolyysi ja sepsis.

Haittavaikutustaulukko
Taulukossa 1 on lueteltu kliinisissä tutkimuksissa ja myyntiintulon jälkeen PNH-potilaiden pegsetakoplaanihoidon yhteydessä havaitut haittavaikutukset. Haittavaikutukset on lueteltu MedDRA-elinjärjestelmäluokan ja esiintymistiheyden mukaan käyttämällä seuraavaa luokittelua: hyvin yleinen (≥ 1/10), yleinen (≥ 1/100, < 1/10), melko harvinainen (≥ 1/1 000, < 1/100) tai harvinainen (≥ 1/10 000, < 1/1 000), hyvin harvinainen (< 1/10 000) ja tuntematon (koska saatavissa oleva tieto ei riitä esiintyvyyden arviointiin).

Haittavaikutukset on lueteltu kussakin esiintymistiheysryhmässä vakavuuden mukaan alanevassa järjestyksessä.

Taulukko 1: Haittavaikutukset, koottu kliinisistä tutkimuksista1 ja myyntiintulon jälkeisistä kokemuksista
	MedDRA-elinjärjestelmäluokka
	Esiintymistiheys
	Haittavaikutus

	Infektiot
	Hyvin yleinen
	Ylähengitystieinfektio
Virtsatieinfektio

	
	Yleinen
	Sepsis2
Koronavirustauti (COVID-19)
Maha-suolikanavan infektio
Sieni-infektio
Ihoinfektio
Suun infektio
Korvainfektio
Infektio
Hengitystieinfektio
Virusinfektio
Bakteeri-infektio
Emätininfektio
Silmäinfektio

	
	Melko harvinainen
	Kohdunkaulan tulehdus
Nivusinfektio
Keuhkokuume
Nenän absessi
Tuberkuloosi
Ruokatorven kandidiaasi
Koronaviruksen (COVID-19) aiheuttama keuhkokuume
Peräaukon paise

	Veri ja imukudos
	Hyvin yleinen
	Hemolyysi

	
	Yleinen
	Trombosytopenia
Neutropenia

	Ruoansulatuselimistö
	Yleinen
	Hypokalemia

	Hermosto
	Hyvin yleinen
	Päänsärky
Heitehuimaus

	Verisuonisto
	Yleinen
	Kohonnut verenpaine

	Hengityselimet, rintakehä ja välikarsina
	Hyvin yleinen
	Yskä

	
	Yleinen
	Hengenahdistus
Nenäverenvuoto
Suunielun kipu
Nenän tukkoisuus

	Ruoansulatuselimistö
	Hyvin yleinen
	Vatsakipu
Ripuli

	
	Yleinen
	Pahoinvointi

	Iho ja ihonalainen kudos
	Yleinen
	Eryteema
Ihottuma
Nokkosihottuma3

	Luusto, lihakset ja sidekudos
	Hyvin yleinen
	Nivelkipu
Selkäkipu
Raajakipu

	
	Yleinen
	Myalgia
Lihasspasmit

	Munuaiset ja virtsatiet
	Yleinen
	Akuutti munuaisvaurio
Kromaturia

	Yleisoireet ja antopaikassa todettavat haitat
	Hyvin yleinen
	Injektiokohdan eryteema
Injektiokohdan kutina
Injektiokohdan turvotus
Injektiokohdan mustelma
Väsymys
Kuume
Injektiokohdan kipu

	
	Yleinen
	Injektiokohdan reaktio
Injektiokohdan kovettuma

	Tutkimukset
	Yleinen
	Suurentunut alaniiniaminotransferaasi-pitoisuus
Suurentunut bilirubiinipitoisuus

	Vammat, myrkytykset ja hoitokomplikaatiot
	Hyvin yleinen
	Rokotuskomplikaatio4


1Tutkimukset: APL2-308, APL2-302, APL2-202, APL2-CP-PNH-204 ja PNH-potilaille tehty tutkimus APL‑CP0514.
Lääketieteellisesti samankaltaiset termit on ryhmitelty tarvittaessa lääketieteellisen käsitteen samankaltaisuuden perusteella.
2Sepsikseen sisältyy yksi septistä sokkia koskeva tapaus.
3Arvioitu sekä kliinisissä tutkimuksissa että myyntiintulon jälkeisten kokemusten perusteella.
4Rokotuskomplikaatiot liittyivät pakollisiin rokotuksiin.

Kuvaus valikoiduista haittavaikutuksista
Infektiot
Pegsetakoplaani saattaa suurentaa infektioriskiä vaikutusmekanisminsa takia. Tämä koskee etenkin infektioita, joiden aiheuttaja on jokin kapselillinen bakteeri, kuten Streptococcus pneumoniae, Neisseria meningitidis -seroryhmät A, C, W, Y ja B, sekä Haemophilus influenzae (ks. kohta 4.4). Tutkimuksen APL2-302 aikana ei raportoitu kapselillisten bakteerien aiheuttamia vakavia infektioita. 48 potilasta sai tutkimuksen aikana jonkin infektion. Tutkimuksen APL2-302 aikana pegsetakoplaanihoitoa saaneilla potilailla yleisimmin raportoituja infektioita olivat ylähengitystieinfektiot (28 tapausta, 35 %). Tutkimuksen APL-302 aikana pegsetakoplaanihoitoa saaneilla potilailla raportoidut infektiot eivät useimmiten olleet vakavia, ja ne olivat vaikeusasteeltaan pääasiassa lieviä. Kymmenelle potilaalle kehittyi vakaviksi raportoituja infektioita, mukaan lukien yhdelle potilaalle kuolemaan johtanut koronavirustauti (COVID-19). Yleisimmät vakavat infektiot olivat sepsis (3 tapausta) (johti pegsetakoplaanihoidon lopettamiseen yhdellä potilaalla) ja gastroenteriitti (3 tapausta); kaikki nämä paranivat. Yhdelletoista potilaalle ilmaantui tutkimuksen APL2-308 aikana jokin infektio. Kaikki raportoidut infektiot yhtä lukuun ottamatta olivat vaikeusasteeltaan lieviä tai keskivaikeita. Yhdelle potilaalle, jolle ilmaantui infektio, kehittyi septinen sokki ja hän kuoli.

Hemolyysi
Tutkimuksen APL2-302 aikana 19:llä pegsetakoplaanihoitoa saaneella potilaalla raportoitiin hemolyysi. Tapauksista 7 raportoitiin vakavina, 5 tapausta johti pegsetakoplaanihoidon lopettamiseen, ja 10 potilaan pegsetakoplaaniannosta suurennettiin. Tutkimuksessa APL2-308 pegsetakoplaanihoitoa saaneilla potilailla ilmeni kolme hemolyysitapausta. Yksikään raportoiduista tapauksista ei ollut vakava eikä johtanut pegsetakoplaanihoidon lopettamiseen. Kaikkien kolmen potilaan pegsetakoplaaniannosta suurennettiin.

Immunogeenisuus
Lääkevasta-aineiden (ADA) esiintyvyys (serokonvertoitu ADA tai tehostettu ADA aiemmasta tasosta) oli vähäistä, ja kun sitä ilmeni, sillä ei ollut huomattavaa vaikutusta pegsetakoplaanin farmakokinetiikkaan/farmakodynamiikkaan, tehoon tai turvallisuusprofiiliin. Tutkimusten APL2‑302 ja APL2-308 kuluessa kolme pegsetakoplaania saanutta potilasta 126:sta varmistui pegsetakoplaanipeptidivasta-ainepositiivisiksi. Kaikilla kolmella potilaalla vasta-aineet olivat neutraloivia (NAb). NAb-vasteella ei ollut ilmeistä vaikutusta farmakokinetiikkaan tai kliiniseen tehoon. Kahdeksalletoista potilaalle 126:sta kehittyi PEG-vasta-aineita; yhdeksän oli serokonvertoitunut ja yhdeksän oli hoidon tehostamia.

Epäillyistä haittavaikutuksista ilmoittaminen
On tärkeää ilmoittaa myyntiluvan myöntämisen jälkeisistä lääkevalmisteen epäillyistä haittavaikutuksista. Se mahdollistaa lääkevalmisteen hyöty-haittatasapainon jatkuvan arvioinnin. Terveydenhuollon ammattilaisia pyydetään ilmoittamaan kaikista epäillyistä haittavaikutuksista liitteessä V luetellun kansallisen ilmoitusjärjestelmän kautta.

4.9	Yliannostus

Tähän mennessä ei ole raportoitu yliannostustapauksia. Yliannostustapauksessa on suositeltavaa seurata potilasta haittavaikutusten merkkien tai oireiden varalta ja antaa potilaalle oireenmukaista hoitoa.


5.	FARMAKOLOGISET OMINAISUUDET

5.1	Farmakodynamiikka

Farmakoterapeuttinen ryhmä: Immunosuppressantit, komplementin estäjät, ATC-koodi: L04AJ03

Vaikutusmekanismi
Pegsetakoplaani on symmetrinen molekyyli, joka koostuu kahdesta identtisestä pentadekapeptidistä, jotka ovat kovalenttisesti sitoutuneita lineaarisen 40 kDa:n PEG-molekyylin päihin. Peptidin puolikkaat sitoutuvat komplementtiin C3 ja luovat laajan komplementtikaskadin inhibition. 40 kDa:n PEG-puolikkaat mahdollistavat paremman liukoisuuden ja pidemmän pysymisen elimistössä lääkevalmisteen antamisen jälkeen.

Pegsetakoplaani sitoutuu komplementtiproteiiniin C3 ja sen aktivointifragmenttiin C3b suurella affiniteetilla, mikä säätelee C3:n pilkkoutumista ja myöhempien komplementtiaktivaation efektoreiden muodostumista. PNH:ssa ekstravaskulaarista hemolyysiä (EVH) välittää C3b-opsonisaatio, kun taas intravaskulaarista hemolyysiä (IVH) välittää myöhempi membraani-hyökkäyskompleksi (MAC). Pegsetakoplaani säätelee komplementtikaskadia laajasti vaikuttamalla proksimaalisesti sekä C3b:n että MAC:n muodostumiseen, mikä kontrolloi EVH:hon ja IVH:hon johtavia mekanismeja.

Farmakodynaamiset vaikutukset
Tutkimuksessa APL2‑302 C3-keskipitoisuus suureni pegsetakoplaaniryhmässä lähtötilanteen arvosta 0,94 g/l arvoon 3,83 g/l viikkoon 16 mennessä ja pysyi samalla tasolla viikon 48 loppuun asti. Tutkimuksessa APL2-308 C3‑keskipitoisuus suureni lähtötilanteen arvosta 0,95 g/l arvoon 3,56 g/l viikkoon 26 mennessä.

Tutkimuksessa APL2-302 PNH-tyypin II + III punasolujen keskimääräinen prosenttiosuus suureni lähtötilanteen arvosta 66,80 % arvoon 93,85 % viikolla 16 ja pysyi samalla tasolla viikon 48 loppuun asti. Tutkimuksessa APL2-308 PNH-tyypin II + III punasolujen keskimääräinen prosenttiosuus suureni lähtötilanteen arvosta 42,4 % arvoon 90,0 % viikolla 26.

Tutkimuksessa APL2-302 niiden PNH-tyypin II + III punasolujen, joihin oli kiinnittynyt C3, keskimääräinen prosenttiosuus pieneni lähtötilanteen arvosta 17,73 % arvoon 0,20 % viikolla 16 ja pysyi samalla tasolla viikon 48 loppuun asti. Tutkimuksessa APL2-308 niiden PNH-tyypin II + III punasolujen, joihin oli kiinnittynyt C3, keskimääräinen prosenttiosuus pieneni lähtötilanteen arvosta 2,85 % arvoon 0,09 % viikolla 26.

Kliininen teho ja turvallisuus
Pegsetakoplaanin tehoa ja turvallisuutta PNH-potilailla arvioitiin kahdessa avoimessa, satunnaistetussa, kontrolloidussa vaiheen 3 tutkimuksessa: tutkimus APL2-302 potilailla, jotka olivat saaneet aiemmin komplementin estäjiä, ja tutkimus APL2-308 potilailla, jotka eivät olleet saaneet aiemmin komplementin estäjiä. Molemmissa tutkimuksissa pegsetakoplaaniannos oli 1 080 mg kaksi kertaa viikossa. Annos voitiin tarvittaessa muuttaa 1 080 mg:aan joka 3. päivä.

Tutkimus aikuispotilailla, jotka olivat saaneet aiemmin komplementin estäjiä (APL2-302)
Tutkimus APL2-302 oli avoin, satunnaistettu tutkimus, jossa aktiivisella vertailuvalmisteella kontrolloitua 16 viikon jaksoa seurasi 32 viikkoa kestänyt avoin jakso. Tähän tutkimukseen otettiin PNH-potilaita, joita oli hoidettu vakaalla annoksella ekulitsumabia ainakin edelliset 3 kuukautta ja joiden hemoglobiiniarvo oli < 10,5 g/dl. Sopivat potilaat siirtyivät neljän viikon aloitusjaksoon, jonka aikana he saivat pegsetakoplaania 1 080 mg ihon alle kaksi kertaa viikossa senhetkisen ekulitsumabiannoksensa lisäksi. Sen jälkeen potilaat satunnaistettiin suhteessa 1:1 saamaan joko 1 080 mg pegsetakoplaania kaksi kertaa viikossa tai senhetkisen ekulitsumabiannoksensa koko 16 viikon satunnaistetun kontrolloidun jakson ajan. Satunnaistus ositettiin päivää ‑28 edeltäneiden 12 kuukauden aikana annetun pakattujen punasolujen siirtomäärän (< 4; > 4) sekä seulontahetken verihiutalemäärän (< 100 000/mm3; ≥ 100 000/mm3) mukaan. Satunnaistetun kontrolloidun jakson loppuun asti mukana olleet potilaat jatkoivat tutkimuksen avoimeen jaksoon, jossa kaikki potilaat saivat pegsetakoplaania enintään 32 viikon ajan (satunnaistetussa kontrolloidussa jaksossa ekulitsumabia saaneet potilaat osallistuivat 4 viikon pituiseen aloitusjaksoon ennen siirtymistä pegsetakoplaanimonoterapiaan).

Ensisijaiset ja toissijaiset tehon päätetapahtumat arvioitiin viikolla 16. Tehon ensisijainen päätetapahtuma oli hemoglobiinitason muutos lähtötilanteesta viikolle 16 (satunnaistetun kontrolloidun jakson aikana). Lähtötilanteeksi määritettiin mittausten keskiarvo ennen ensimmäistä pegsetakoplaaniannosta (aloitusjakson alussa). Tärkeimmät toissijaiset tehon päätetapahtumat olivat verensiirron tarpeettomuus määritettynä niiden potilaiden osuutena, jotka eivät tarvinneet verensiirtoa satunnaistetun kontrolloidun jakson aikana, sekä absoluuttisen retikulosyyttimäärän (ARC), LDH-tason ja FACIT‑väsymysasteikon pisteiden muutos lähtötilanteesta viikolle 16.

Yhteensä 80 potilasta siirtyi aloitusjaksolle. Aloitusjakson lopussa kaikki 80 satunnaistettiin, 41 saamaan pegsetakoplaania ja 39 ekulitsumabia. Väestötiedot ja lähtötilanteen sairausominaisuudet olivat yleisesti ottaen hyvin tasapainossa hoitoryhmien välillä (ks. taulukko 2). Yhteensä 38 potilasta pegsetakoplaanihoitoa saaneesta ryhmästä ja 39 potilasta ekulitsumabiryhmästä oli mukana 16 viikon satunnaistetun kontrolloidun jakson loppuun ja jatkoi 32 viikon avoimeen jaksoon. Yhteensä 12 potilasta 80:stä (15 %) pegsetakoplaanihoitoa saaneesta lopetti hoidon haittatapahtumien takia. Tutkimussuunnitelman mukaisesti 15 potilaan annos muutettiin 1 080 mg:aan joka 3. päivä. Hyötyä arvioitiin 12 potilaalla, joista 8 potilaan osoitettiin hyötyneen annoksen muuttamisesta.
[bookmark: _Hlk30603577]
[bookmark: _Ref35585738]Taulukko 2: Potilaan lähtötilanteen väestötiedot ja ominaisuudet tutkimuksessa APL2-302
	Parametri
	Tilastot
	Pegsetakoplaani (N = 41)
	Ekulitsumabi (N = 39)

	Ikä (vuotta)
18–64 vuotta
≥ 65 vuotta
	Keskiarvo (SD)
n (%)
n (%)
	50,2 (16,3)
31 (75,6)
10 (24,4)
	47,3 (15,8)
32 (82,1)
7 (17,9)

	Ekulitsumabin annostaso lähtötilanteessa
Joka 2. viikko IV 900 mg
Joka 11. päivä IV 900 mg
Joka 2. viikko IV 1 200 mg
Joka 2. viikko IV 1 500 mg
	
n (%)
n (%)
n (%)
n (%)
	
26 (63,4)
1 (2,4)
12 (29,3)
2 (4,9)
	
29 (74,4)
1 (2,6)
9 (23,1)
0

	Nainen
	n (%)
	27 (65,9)
	22 (56,4)

	Aika PNH-diagnoosista (vuotta) päivään ‑28
	Keskiarvo (SD)
	8,7 (7,4)
	11,4 (9,7)

	Hemoglobiinitaso (g/dl)
	Keskiarvo (SD)
	8,7 (1,1)
	8,7 (0,9)

	Retikulosyyttimäärä (109/l)
	Keskiarvo (SD)
	218 (75,0)
	216 (69,1)

	LDH-taso (U/l)
	Keskiarvo (SD)
	257,5 (97,6)
	308,6 (284,8)

	Kokonais-FACIT‑väsymys*
	Keskiarvo (SD)
	32,2 (11,4)
	31,6 (12,5)

	Verensiirtojen määrä edellisten 12 kuukauden aikana ennen päivää ‑28
	Keskiarvo (SD)
	6,1 (7,3)
	6,9 (7,7)

	< 4
	n (%)
	20 (48,8)
	16 (41,0)

	≥ 4
	n (%)
	21 (51,2)
	23 (59,0)

	Verihiutalemäärä seulontahetkellä (109/l)
	Keskiarvo (SD)
	167 (98,3)
	147 (68,8)

	Verihiutalemäärä seulontahetkellä < 100 000/mm3
	n (%)
	12 (29,3)
	9 (23,1)

	Verihiutalemäärä seulontahetkellä ≥ 100 000/mm3
	n (%)
	29 (70,7)
	30 (76,9)

	Aiempi aplastinen anemia
	n (%)
	11 (26,8)
	9 (23,1)

	Aiempi myelodysplastinen oireyhtymä
	n (%)
	1 (2,4)
	2 (5,1)


*FACIT‑väsymys mitataan asteikolla 0–52, jossa korkeammat arvot osoittavat vähemmän väsymystä.

Pegsetakoplaani oli ekulitsumabia (P < 0,0001) parempi ensisijaisessa päätepisteessä hemoglobiinin muutos lähtötilanteesta.

[bookmark: _Hlk86157644]Kuva 1. Säädetty keskimääräinen hemoglobiinin muutos (g/dl) tutkimuksen APL2-302 lähtötilanteesta viikolle 16

[bookmark: _Hlk86141283]Vertailukelpoisuus (non-inferiority) osoitettiin tärkeimmissä toissijaisissa päätetapahtumissa, verensiirtojen tarpeettomuudessa ja ARC-arvon muutoksessa lähtötilanteesta.

Vertailukelpoisuus (non-inferiority) ei saavutettu LDH-arvon muutoksessa lähtötilanteesta.

Hierarkkisen testauksen vuoksi FACIT‑väsymyspisteiden muutokselle lähtötilanteesta ei tehty muodollista tilastollista testausta.

Tarkempien toissijaisten päätetapahtumien säädetyt keskiarvot, hoitoero, luottamusvälit ja tilastolliset analyysit on esitetty kuvassa 2.

Kuva 2. Tutkimuksen APL2-302 tärkeimpien toissijaisten päätepisteiden analyysi
[image: ]Vertailukelpoisuus (non inferiority)
Kustakin parametrista näytetään tasaveroisuuden marginaali kunkin päätepisteen osalta
Pegsetakoplaanin ja ekulitsumabin ero
95% CI
Kyllä
Ei
Ei testattu
Ero
(95 % CI)
Ekulitsumabi
(n = 39)
Pegsetakoplaani
(n = 41)
Suosii ekulitsumabia
Suosii pegsetakoplaania
Suosii pegsetakoplaania

Suosii ekulitsumabia

FACIT-väsymyspisteiden muutos lähtötilanteesta
Pienimmän neliösumman keskiarvo (SE)
Retikulosyyttiarvon muutos lähtötilanteesta, 109/l
Pienimmän neliösumman keskiarvo (SE)
LDH-arvon muutos lähtötilanteesta; U/l
Pienimmän neliösumman keskiarvo (SE)
Kyllä
Suosii ekulitsumabia
Suosii pegsetakoplaania
Suosii ekulitsumabia


Suosii pegsetakoplaania
Ei verensiirron tarvetta, n (%)


Tulokset olivat yhdenmukaisia kaikissa ensisijaisten ja tärkeimpien toissijaisten vastemuuttujien tukianalyyseissä, mukaan lukien kaikki havaitut tiedot ja verensiirron jälkeiset tiedot.

[bookmark: _Hlk68681475]Hemoglobiinitason normalisoituminen saavutettiin 34 %:lla potilaista pegsetakoplaaniryhmässä verrattuna 0 %:iin ekulitsumabiryhmässä viikolla 16. LDH-tason normalisoituminen saavutettiin 71 %:lla potilaista pegsetakoplaaniryhmässä verrattuna 15 %:iin ekulitsumabiryhmässä.

Yhteensä 77 potilasta jatkoi 32 viikon pituiseen avoimeen jaksoon, jossa kaikki potilaat saivat pegsetakoplaania, jolloin kokonaisaltistuksen kesto oli enimmillään 48 viikkoa. Viikolla 48 tulokset olivat yleisesti ottaen yhdenmukaisia viikon 16 tulosten kanssa ja tukivat tehon säilymistä.

Tutkimus aikuispotilailla, jotka eivät olleet aiemmin saaneet komplementin estäjiä (APL2-308)
[bookmark: _Hlk155261617]Tutkimus APL2-308 oli avoin, satunnaistettu, kontrolloitu tutkimus. Siihen otettiin mukaan PNH-potilaita, jotka eivät olleet saaneet komplementin estäjiä tutkimukseen mukaan tuloa edeltäneiden 3 kuukauden aikana ja joiden hemoglobiiniarvo oli alle viitevälin alarajan (lower limit of normal, LLN). Sopivat potilaat satunnaistettiin suhteessa 2:1 saamaan joko pegsetakoplaanihoitoa tai tukihoitoa (esim. verensiirrot, kortikosteroidit, ravintolisät, kuten rauta, folaatti ja B12‑vitamiini) 26 viikkoa kestäneen hoitojakson ajan. Tukihoitoa saanutta ryhmää kutsutaan jäljempänä vertailuryhmäksi.

Satunnaistus ositettiin päivää -28 edeltäneiden 12 kuukauden aikana annettujen punasolutiivistesiirtojen lukumäärän (< 4; ≥ 4) mukaan. Jos vertailuryhmään kuuluvan potilaan hemoglobiiniarvo laski ≥ 2 g/dl lähtöarvosta tai hänellä ilmeni kohtauksittaiseen yölliseen hemoglobiinivirtsaisuuteen liittyvä tromboembolinen tapahtuma milloin tahansa tutkimuksen aikana, hänet voitiin tutkimussuunnitelman mukaan siirtää tutkimuksen loppuajaksi pegsetakoplaanihoitoon.

Yhteensä 53 potilasta satunnaistettiin: 35 potilasta pegsetakoplaaniryhmään ja 18 potilasta vertailuryhmään. Demografiset tiedot ja sairauden ominaisuudet lähtötilanteessa olivat yleisesti ottaen hyvin tasapainossa hoitoryhmien kesken. Tutkittavien keskimääräinen ikä oli pegsetakoplaaniryhmässä 42,2 vuotta ja vertailuryhmässä 49,1 vuotta. Punasolutiivistesiirtojen määrä seulontaa edeltäneiden 12 kuukauden aikana oli pegsetakoplaaniryhmässä keskimäärin 3,9 ja vertailuryhmässä keskimäärin 5,1. Viidellä potilaalla kummassakin ryhmässä (14,3 % pegsetakoplaaniryhmässä ja 27,8 % vertailuryhmässä) oli ollut aiemmin aplastinen anemia. Muut lähtötilanteen arvot olivat seuraavat: keskimääräinen hemoglobiinitaso lähtötilanteessa (pegsetakoplaaniryhmä: 9,4 g/dl vs. vertailuryhmä: 8,7 g/dl), ARC-arvo (pegsetakoplaaniryhmä: 230,2 × 109/l vs. vertailuryhmä: 180,3 × 109/l), LDH-taso (pegsetakoplaaniryhmä: 2 151,0 U/l vs. vertailuryhmä: 1 945,9 U/l) ja verihiutalemäärä (pegsetakoplaaniryhmä: 191,4 × 109/l vs. vertailuryhmä: 125,5 × 109/l). Yksitoista 18:sta vertailuryhmään satunnaistetusta potilaasta siirtyi pegsetakoplaanihoitoon, koska heidän hemoglobiiniarvonsa laski ≥ 2 g/dl lähtöarvosta. 52 satunnaistettua potilasta 53:sta (97,8 %) sai ennaltaehkäisevää antibioottihoitoa paikallisten hoito-ohjeistojen mukaisesti.

Ensisijaiset ja toissijaiset tehon päätetapahtumat arvioitiin viikolla 26. Kaksi yhdistettyä ensisijaista tehon päätetapahtumaa olivat hemoglobiinitason vakiintuminen, joka määriteltiin tilanteeksi, jossa hemoglobiinitaso ei laskenut > 1 g/dl lähtötilanteesta eikä verensiirtoja annettu, sekä LDH-tason muutos lähtötilanteesta.

Pegsetakoplaanihoitoa saaneessa ryhmässä 30 potilasta 35:stä (85,7 %) ja vertailuryhmässä 0 potilasta saavutti vakaan hemoglobiinitason. Pegsetakoplaaniryhmän ja vertailuryhmän korjattu ero oli 73,1 % (95 %:n luottamusväli 57,2–89,0 %; p < 0,0001).

Pienimmän neliösumman keskiarvon (keskivirhe) muutos lähtötilanteesta viikolla 26 oli LDH-tason osalta -1 870 U/l pegsetakoplaaniryhmässä ja -400 U/l vertailuryhmässä (p < 0,0001). Pegsetakoplaaniryhmän ja vertailuryhmän välinen ero oli -1 470 (95 %:n luottamusväli ‑2 113 – ‑827). Pegsetakoplaaniryhmän ja vertailuryhmän hoitoerot olivat nähtävissä viikolla 2 ja säilyivät viikon 26 loppuun asti (kuva 3). LDH-tasot pysyivät vertailuryhmässä koholla.

Kuva 3. Keskimääräinen (± keskivirhe) LDH-taso (U/l) ajan kuluessa tutkimuksessa APL2‑308 hoitoryhmittäin

Valikoitujen tärkeimpien toissijaisten tehon päätetapahtumien (hemoglobiinivaste ilman verensiirtoja, hemoglobiinitason muutos ja ARC-arvon muutos) osalta pegsetakoplaanihoitoa saaneessa ryhmässä todettiin merkittävä hoitoero vertailuryhmään nähden (taulukko 3).

Taulukko 3: Tutkimuksen APL2‑308 tärkeimpien toissijaisten päätetapahtumien analyysi
	Parametri
	Pegsetakoplaani
(N = 35)
	Vertailuryhmä
(N = 18)
	Ero
(95 % CI)
p-arvo

	Hemoglobiinivaste ilman verensiirtojaa
n (%)
	25 (71 %)
	1 (6 %)
	54 % (34 %; 74 %)
p < 0,0001

	Hemoglobiinitason muutos lähtötilanteesta viikkoon 26 (g/dl)
Pienimmän neliösumman keskiarvo (SE)
	2,9 (0,38)
	0,3 (0,76)
	2,7 (1,0; 4,4) 9

	ARC-arvon muutos lähtötilanteesta viikkoon 26 (109/l)
Pienimmän neliösumman keskiarvo (SE)
	-123 (9,2)
	-19 (25,2)
	‑104 (‑159; ‑49)


a Hemoglobiinivaste määriteltiin hemoglobiiniarvon nousuksi ≥ 1 g/dl lähtötilanteesta viikkoon 26. ARC = absoluuttinen retikulosyyttimäärä, CI = luottamusväli, SE = keskivirhe

Pediatriset potilaat
Euroopan lääkevirasto on myöntänyt lykkäyksen velvoitteelle toimittaa tutkimustulokset ASPAVELI‑valmisteen käytöstä paroksysmaalisen nokturnaalisen hemoglobinurian hoidossa yhdessä tai useammassa pediatrisessa potilasryhmässä (ks. kohdasta 4.2 ohjeet käytöstä pediatristen potilaiden hoidossa).

5.2	Farmakokinetiikka

Imeytyminen
[bookmark: _Hlk30603690]Pegsetakoplaani annetaan infuusiona ihon alle, ja se imeytyy asteittain systeemiseen verenkiertoon mediaanin Tmax-ajan ollessa 108–144 tuntia (4,5–6,0 vuorokautta), kun terveille vapaaehtoisille annetaan yksi ihonalainen annos. Vakaan tilan seerumipitoisuudet annettaessa PNH‑potilaille 1 080 mg:n annos kaksi kertaa viikossa saavutettiin noin 4–6 viikossa ensimmäisen annoksen jälkeen. Potilailla, jotka olivat saaneet aiemmin komplementin estäjiä (tutkimus APL2-302), vakaan tilan seerumipitoisuuden geometrinen keskiarvo (%CV) vaihteli välillä 655–706 mikrog/ml (18,6–15,1 %) 16 viikkoa hoidetuilla potilailla. Vakaan tilan pitoisuus potilailla (n = 22), jotka jatkoivat pegsetakoplaanihoitoa viikkoon 48 saakka, oli 623 mikrog/ml (39,7 %), mikä viittaa pegsetakoplaanin terapeuttisten pitoisuuksien säilymiseen viikkoon 48 saakka. Potilailla, jotka eivät olleet saaneet aiemmin komplementin estäjiä (tutkimus APL2-308), vakaan tilan seerumipitoisuuden geometrinen keskiarvo (%CV) viikolla 26 oli 744 mikrog/ml (25,5 %), kun valmistetta annettiin kaksi kertaa viikossa. Ihonalaisen pegsetakoplaaniannoksen biologisen hyötyosuuden arvioidaan olevan 76 % populaatiofarmakokineettisen analyysin mukaan.

Jakautuminen
[bookmark: _Hlk30603711]Pegsetakoplaanin keskimääräinen (%CV) jakautumistilavuus PNH‑potilailla on noin 3,98 l (32 %) populaatiofarmakokineettisen analyysin mukaan.

Metabolia/eliminaatio
PEGyloidun peptidirakenteensa perusteella pegsetakoplaanin metabolian odotetaan tapahtuvan katabolisia reittejä ja hajoavan pieniksi peptideiksi, aminohapoiksi ja PEGeiksi. Makakiapinoilla tehdyn radioleimaustutkimuksen tulokset viittaavat siihen, että leimatun peptidipuolikkaan ensisijainen eliminaatioreitti on erittyminen virtsaan. Vaikka PEG:n eliminoitumista ei tutkittu, sen tiedetään erittyvän munuaisten kautta.

Pegsetakoplaani ei osoittanut testattujen CYP-entsyymien isoformien inhibitiota tai induktiota in vitro ‑tutkimusten mukaan. Pegsetakoplaani ei ollut ihmisen sisäänotto- tai effluksitransporttereiden substraatti eikä inhibiittori.

Useiden ihonalaisten pegsetakoplaaniannosten jälkeen PNH-potilaiden keskimääräinen (%CV) puhdistuma on 0,015 l/h (30 %) ja mediaani efektiivinen eliminaation puoliintumisaika (t1/2) on 8,6 vuorokautta arvioituna populaatiofarmakokineettisestä analyysistä.

Lineaarisuus/ei-lineaarisuus
Pegsetakoplaanialtistus suurenee suhteessa annokseen 45 mg:sta 1 440 mg:aan.

Erityisryhmät
Vaikutusta pegsetakoplaanin farmakokinetiikkaan ei tunnistettu iän (19–81 vuotta), etnisen taustan tai sukupuolen osalta populaatiofarmakokinetiikka-analyysin tulosten perusteella.

Vakaan tilan keskimääräisen pitoisuuden arvellaan olevan 50 kg painavilla potilailla noin 20 % suurempi 70 kg painavaan viitepotilaaseen verrattuna. 40 kg painavilla potilailla keskimääräisen pitoisuuden arvellaan olevan 45 % suurempi. Pegsetakoplaanin turvallisuusprofiilista alle 50 kg painavilla potilailla on hyvin vähän tietoa.

Iäkkäät
Vaikka näissä tutkimuksissa ei ole havaittu ilmeisiä ikään liittyviä eroja, vähintään 65-vuotiaiden potilaiden määrä ei riitä määrittämään, reagoivatko he eri tavalla kuin nuoremmat potilaat. Ks. kohta 4.2.

Munuaisten toimintahäiriö
Tutkittaessa kahdeksaa vaikeaa munuaisten toimintahäiriötä sairastavaa potilasta, joilla kreatiniinipuhdistuma (CrCl) oli alle 30 ml/l käytettäessä Cockcroft‑Gaultin kaavaa (näistä neljällä potilaalla oli arvo alle 20 ml/min), munuaisten toimintahäiriöllä ei ollut vaikutusta pegsetakoplaanin 270 mg:n kerta-annoksen farmakokinetiikkaan. PNH-potilaista, joilla on munuaisten toimintahäiriö ja jotka ovat saaneet kliinistä annosta 1 080 mg kahdesti viikossa, on hyvin vähän tietoa. Pegsetakoplaanin käytöstä potilaille, joilla on loppuvaiheen ESRD ja jotka tarvitsevat hemodialyysiä, ei ole saatavilla kliinistä tietoa. Ks. kohta 4.2.

5.3	Prekliiniset tiedot turvallisuudesta

In vitro- ja in vivo ‑toksikologiatiedot eivät viittaa erityiseen toksisuuteen ihmisille. Eläimillä havaitut, kliinisiin altistustasoihin verrattavien altistustasojen vaikutukset on kuvattu jäljempänä. Näitä vaikutuksia ei havaittu kliinisissä tutkimuksissa.

Eläinten lisääntyminen
Tiineenä olevien makakiapinoiden pegsetakoplaanihoito ihon alle annettavalla annoksella 28 mg/kg/vrk (2,9 kertaa ihmisen vakaan tilan Cmax) gestaatiojaksosta syntymään asti johti tilastollisesti merkitsevään keskenmenojen ja kuolleena syntyneiden määrän nousuun. Täysiaikaisissa poikasissa ei havaittu emotoksisuus- tai teratogeenisuusvaikutuksia. Poikasilla ei havaittu vaikutuksia kehitykseen 6 kuukauden aikana syntymän jälkeen. Systeemistä altistusta pegsetakoplaanille havaittiin sellaisten apinoiden sikiöissä, joita oli hoidettu annoksella 28 mg/kg/vrk organogeneesistä toiseen kolmannekseen asti, mutta altistus oli minimaalista (alle 1 %, ei farmakologisesti merkitsevää).

Karsinogeneesi
Pegsetakoplaanilla ei ole tehty pitkäkestoisia karsinogeenisuustutkimuksia.

Genotoksisuus
Pegsetakoplaani ei ollut mutageeninen in vitro bakteerin käänteismutaatiomäärityksissä (Ames) eikä genotoksinen in vitro ‑määrityksessä ihmisen TK6-soluissa tai in vivo hiirten mikrotumamäärityksessä.

Eläinten toksikologia
Toistuvien annosten tutkimuksia tehtiin kaniineilla ja makakiapinoilla, ja niissä pegsetakoplaanin ihon alle annettu vuorokausiannos oli enintään 7 kertaa ihmisten annos (1 080 mg kaksi kertaa viikossa). Kummankin lajin histologisissa löydöksissa havaittiin annosriippuvaista epiteelivakuolisaatiota ja vakuolisoitujen makrofagien infiltraatteja useissa kudoksissa. Vastaavia löydöksiä on havaittu muiden myyntiluvallisten PEGyloitujen lääkevalmisteiden yhteydessä, suuriin kumulatiivisiin, pitkäketjuisten PEG:ien annoksiin, mutta niihin ei ole liittynyt kliinisiä löydöksiä, eikä niitä ole siten katsottu haitallisiksi. Löydösten korjaantuvuutta ei tapahtunut pegsetakoplaanilla tehdyissä eläinkokeissa kuukauden kuluessa, eikä sitä arvioitu pidemmällä aikavälillä. Kirjallisuustiedot viittaavat PEG-vakuolien korjaantumiseen.

Munuaisten tubulusdegeneraatiota havaittiin mikroskooppisesti molemmilla lajeilla altistustasoilla, (Cmax ja AUC), joka vastasi korkeintaan ihmisen annostasoa ja se oli minimaalista ja etenemätöntä 4 viikon ja 9 kuukauden välillä, kun pegsetakoplaania annettiin päivittäin. Vaikka eläimillä ei havaittu ilmeisiä merkkejä munuaisten toimintahäiriöstä, näiden löydösten kliinistä merkitystä ja toiminnallisia seuraamuksia ei tunneta.


6.	FARMASEUTTISET TIEDOT

6.1	Apuaineet

Sorbitoli (E 420)
Etikkahappo, väkevä
Natriumasetaattitrihydraatti
Natriumhydroksidi (pH:n säätöön)
Injektionesteisiin käytettävä vesi

6.2	Yhteensopimattomuudet

Koska yhteensopivuustutkimuksia ei ole tehty, tätä lääkevalmistetta ei saa sekoittaa muiden lääkevalmisteiden kanssa.

6.3	Kestoaika

30 kuukautta.

6.4	Säilytys

Säilytä jääkaapissa (2 °C – 8 °C).
[bookmark: _Hlk74047819]Säilytä alkuperäispakkauksessa. Herkkä valolle.

6.5	Pakkaustyyppi ja pakkauskoot

Tyypin I lasista valmistettu injektiopullo, jossa on tulppa (klooributyyliä tai bromibutyyliä) ja sinetti (alumiinia) sekä napsautuskorkki (polypropyleeniä), ja joka sisältää 54 mg/ml steriiliä liuosta.

Yksi pakkaus sisältää yhden injektiopullon.

Kerrannaispakkaus sisältää 8 injektiopulloa (8 yhden injektiopullon pakkausta).

Kaikkia pakkauskokoja ei välttämättä ole myynnissä.

[bookmark: OLE_LINK1]6.6	Erityiset varotoimet hävittämiselle ja muut käsittelyohjeet

ASPAVELI toimitetaan valmiskäyttöisenä liuoksena kertakäyttöisissä injektiopulloissa. Koska liuos ei sisällä säilöntäaineita, tämä lääkevalmiste on infusoitava välittömästi ruiskun valmistelemisen jälkeen.

[bookmark: _Hlk32825875]ASPAVELI on kirkas, väritön tai hieman kellertävä vesipohjainen liuos. Sitä ei saa käyttää, jos neste näyttää samealta, sisältää hiukkasia tai on tummankeltaista.

Injektiopullon on aina annettava tasaantua huoneenlämpöön noin 30 minuutin ajan ennen käyttöä.

[bookmark: _Hlk60995364]Poista suojakorkki injektiopullosta, jotta injektiopullon harmaan kumitulpan keskiosa paljastuu. Puhdista tulppa uudella alkoholipyyhkeellä ja anna tulpan kuivua. Ei saa käyttää, jos suojakorkki puuttuu tai on vahingoittunut.

Ruiskun valmisteleminen:

Vaihtoehto 1: Käytettäessä neulatonta siirtolaitetta (kuten injektiopullon sovitinta) on noudatettava laitteen valmistajan antamia ohjeita.

Vaihtoehto 2: Jos siirto tehdään käyttämällä siirtoneulaa ja ruiskua, noudata seuraavia ohjeita:
· Kiinnitä steriili siirtoneula steriiliin ruiskuun.
· Vedä mäntää taakse, jotta ruisku täyttyy ilmalla, eli noin 20 ml:lla.
· Varmista, että injektiopullo on pystyasennossa. Älä käännä injektiopulloa ylösalaisin.
· Paina ilmalla täytetty ruisku ja kiinnitetty siirtoneula injektiopullon tulpan läpi.
· Siirtoneulan kärjen ei pitäisi olla liuoksessa, jotta ei synny kuplia.
· Paina varovasti ilma ruiskusta injektiopulloon. Tämä injektoi ilman ruiskusta injektiopulloon.
· Käännä injektiopullo ylösalaisin.
· Kun siirtoneulan kärki on liuoksessa, vedä mäntää hitaasti, jotta kaikki neste määrätty ASPAVELI-annos virtaa ruiskuun.
· Poista täytetty ruisku ja siirtoneula injektiopullosta.
· Älä aseta korkkia takaisin siirtoneulaan. Poista neula ja hävitä se terävän jätteen säiliöön.

Antaminen:

ASPAVELI-valmistetta annetaan vain ihon alle infuusiopumpulla tai puettavalla antojärjestelmällä:

Valmistele infuusiopumppu ja letkut laitteen valmistajan ohjeiden mukaan. 

[bookmark: _Hlk46830636][bookmark: _Hlk46830572][bookmark: _Hlk48570720]Käytettäessä infuusiopumppua iInfuusion mahdollisia antopaikkoja ovat vatsa, reidet, lantio ja olkavarret. Vaihtele infuusion antopaikkoja infuusiosta toiseen. Jos infuusiopaikkoja on useita, niiden pitää olla vähintään 7,5 cm:n etäisyydellä toisistaan. 

· Tyypillinen iInfuusion kesto on noin 30 minuuttia (käytettäessä kahta kohtaa) tai noin 60 minuuttia (käytettäessä yhtä kohtaa).

· Valmistele puettava antojärjestelmä valmistajan ohjeiden mukaan. Käytettäessä puettavaa antojärjestelmää ASPAVELI on annettava infuusiona vatsaan. Vaihtele infuusion antopaikkoja infuusiosta toiseen. Infuusion kesto vaihtelee potilaittain ja on tavallisesti 30–60 minuuttia.

Käyttämätön lääkevalmiste tai jäte on hävitettävä paikallisten vaatimusten mukaisesti.


7.	MYYNTILUVAN HALTIJA

Swedish Orphan Biovitrum AB (publ)
SE‑112 76 Stockholm
Ruotsi


8.	MYYNTILUVAN NUMERO(T)

EU/1/21/1595/001
EU/1/21/1595/002


9.	MYYNTILUVAN MYÖNTÄMISPÄIVÄMÄÄRÄ/UUDISTAMISPÄIVÄMÄÄRÄ

Myyntiluvan myöntämisen päivämäärä: 13. joulukuuta 2021


10.	TEKSTIN MUUTTAMISPÄIVÄMÄÄRÄ

Lisätietoa tästä lääkevalmisteesta on Euroopan lääkeviraston verkkosivulla https://www.ema.europa.eu.


























LIITE II

A.	ERÄN VAPAUTTAMISESTA VASTAAVA(T) VALMISTAJA(T)

B.	TOIMITTAMISEEN JA KÄYTTÖÖN LIITTYVÄT EHDOT TAI RAJOITUKSET

C.	MYYNTILUVAN MUUT EHDOT JA EDELLYTYKSET

D.	EHDOT TAI RAJOITUKSET, JOTKA KOSKEVAT LÄÄKEVALMISTEEN TURVALLISTA JA TEHOKASTA KÄYTTÖÄ

A.	ERÄN VAPAUTTAMISESTA VASTAAVA(T) VALMISTAJA(T)

Erän vapauttamisesta vastaavan (vastaavien) valmistajan (valmistajien) nimi (nimet) ja osoite (osoitteet)

Swedish Orphan Biovitrum AB (publ)
Norra Stationsgatan 93
113 64 Stockholm
Ruotsi


[bookmark: OLE_LINK2]B.	TOIMITTAMISEEN JA KÄYTTÖÖN LIITTYVÄT EHDOT TAI RAJOITUKSET

Reseptilääke, jonka määräämiseen liittyy rajoitus (ks. liite I: valmisteyhteenvedon kohta 4.2).


C.	MYYNTILUVAN MUUT EHDOT JA EDELLYTYKSET

· Määräaikaiset turvallisuuskatsaukset

Tämän lääkevalmisteen osalta velvoitteet määräaikaisten turvallisuuskatsausten toimittamisesta on määritelty Euroopan unionin viitepäivämäärät (EURD) ja toimittamisvaatimukset sisältävässä luettelossa, josta on säädetty direktiivin 2001/83/EY 107 c artiklan 7 kohdassa, ja kaikissa luettelon myöhemmissä päivityksissä, jotka on julkaistu Euroopan lääkeviraston verkkosivuilla.

Myyntiluvan haltijan tulee toimittaa tälle valmisteelle ensimmäinen määräaikainen turvallisuuskatsaus kuuden kuukauden kuluessa myyntiluvan myöntämisestä.


D.	EHDOT TAI RAJOITUKSET, JOTKA KOSKEVAT LÄÄKEVALMISTEEN TURVALLISTA JA TEHOKASTA KÄYTTÖÄ

· Riskienhallintasuunnitelma (RMP)

Myyntiluvan haltijan on suoritettava vaaditut lääketurvatoimet ja interventiot myyntiluvan moduulissa 1.8.2 esitetyn sovitun riskienhallintasuunnitelman sekä mahdollisten sovittujen riskienhallintasuunnitelman myöhempien päivitysten mukaisesti.

Päivitetty RMP tulee toimittaa
· Euroopan lääkeviraston pyynnöstä
· kun riskienhallintajärjestelmää muutetaan, varsinkin kun saadaan uutta tietoa, joka saattaa johtaa hyöty-riskiprofiilin merkittävään muutokseen, tai kun on saavutettu tärkeä tavoite (lääketurvatoiminnassa tai riskien minimoinnissa).

1. Lisätoimenpiteet riskien minimoimiseksi

Ennen ASPAVELI-valmisteen lanseerausta kussakin jäsenvaltiossa myyntiluvan haltijan on sovittava kansallisen toimivaltaisen viranomaisen kanssa koulutusohjelman ja valvotun jakelun ohjelman sisällöstä ja muodosta, tiedotusvälineet ja jakelukanavat mukaan lukien, sekä mahdollisista muista ohjelmaan liittyvistä seikoista.

Koulutusohjelman ja valvotun jakelun ohjelman tarkoituksena on:
varmistaa, että potilas on saanut rokotuksen N. meningitidis-, S. pneumoniae- ja H. influenzae -tartuntoja vastaan vähintään 2 viikkoa ennen ASPAVELI-hoidon aloittamista
varmistaa, että potilaat, jotka eivät voi odottaa 2:a viikkoa ennen ASPAVELI-hoidon aloittamista, saavat laajakirjoisia antibiootteja 2 viikon ajan rokotuksen antamisen jälkeen
varmistaa, että ASPAVELI-valmistetta annetaan vasta sen jälkeen, kun on saatu kirjallinen vahvistus siitä, että potilas on saanut rokotuksen N. meningitidis-, S. pneumoniae- ja H. influenzae -tartuntoja vastaan ja/tai hän saa laajakirjoisia antibiootteja ennaltaehkäisevänä hoitona kansallisten määräysten mukaisesti
varmistaa, että lääkettä määrääviä lääkäreitä tai apteekkihenkilökuntaa muistutetaan vuosittain pakollisista uusintarokotuksista voimassa olevien kansallisten rokotusohjelmien (mukaan lukien N. meningitidis, S. pneumoniae ja H. influenzae) mukaisesti
antaa terveydenhuollon ammattilaisille ja potilailla tietoa vakavien infektioiden merkeistä ja oireista
varmistaa, että lääkettä määräävät lääkärit antavat potilaille pakkausselosteen ja potilaskortin, ja selittävät näiden materiaalien avulla ASPAVELI-hoidon tärkeimmät riskit
varmistaa, että potilaat hakeutuvat vakavan infektion oireiden ilmetessä kiireellisesti lääkärin hoitoon ja esittävät potilaskorttinsa hoidon antajalle
antaa lääkettä määrääville lääkäreille ja potilaille tietoa IVH:n riskistä lääkevalmisteen käytön lopettamisen ja viivästymisen jälkeen sekä tehokkaan komplementin estäjähoidon jatkamisen tärkeydestä
antaa lääkettä määrääville lääkäreille tietoa PEG:n kertymisen mahdollisista pitkäaikaisvaikutuksista sekä suosituksesta valvoa potilaan tilaa kliinisen tarpeen mukaan, muun muassa laboratoriokokein. 

Myyntiluvan haltijan on varmistettava, että kaikissa jäsenvaltioissa, joissa ASPAVELI on markkinoilla, seuraava koulutuspaketti on kaikkien niiden terveydenhuollon ammattilaisten ja potilaiden / potilaita hoitavien henkilöiden saatavilla, joiden odotetaan määräävän ja käyttävän ASPAVELI-valmistetta:
lääkärin koulutusmateriaalit
potilaan tietopaketti.

Lääkärin koulutusmateriaalit:
· valmisteyhteenveto
· terveydenhuollon ammattilaisen opas
· potilaskortti.

· Terveydenhuollon ammattilaisen opas:
· ASPAVELI-hoito voi suurentaa kapselillisten bakteerien aiheuttamien vakavien infektioiden riskiä
· potilaat on rokotettava N. meningitidis-, S. pneumoniae- ja H. influenzae -tartuntoja vastaan ja/tai heidän on saatava ennaltaehkäisevää antibioottihoitoa
· vuosittaiset muistutukset pakollisista uusintarokotuksista (voimassa olevien kansallisten rokotussuositusten mukaisesti)
· IVH:n riski lääkevalmisteen käytön lopettamisen ja viivästymisen jälkeen, sen kriteerit, tarvittava hoidonjälkeinen seuranta sekä sen ehdotettu toteutus
· PEG:n kertymisen mahdolliset pitkäaikaisvaikutukset sekä suositus valvoa potilaan tilaa kliinisen tarpeen mukaan, muun muassa laboratoriokokein
· antaa potilaille / potilaita hoitaville henkilöille tietoa seuraavista:
· ASPAVELI-hoitoon liittyvät riskit
· vakavien infektioiden merkit ja oireet, yliherkkyysreaktiot, ja mitä niiden ilmetessä pitää tehdä
· potilaan / potilasta hoitavan henkilön oppaat ja niiden sisältö
· se, että potilaskortti on pidettävä aina mukana ja että kaikille terveydenhuollon ammattilaisille on kerrottava, että potilas saa ASPAVELI-hoitoa
· rokotusten / ennaltaehkäisevän antibioottihoidon pakollisuus
· PASS-tutkimukseen osallistuminen
· ohjeet mahdollisten haittatapahtumien hoitoon
· tietoa PASS-tutkimuksesta, tällaiseen tutkimukseen osallistumisen tärkeydestä ja potilaiden kirjaamisesta tutkimukseen
· huomautus tiettyjen haittatapahtumien ilmoittamisen tärkeydestä. Näitä ovat: vakavat infektiot, vakavat yliherkkyysreaktiot sekä IVH:n riski lääkevalmisteen käytön lopettamisen jälkeen.

· [bookmark: _Hlk77579924]Potilaskortti:
· varoitus potilaan ASPAVELI-hoidosta potilasta milloin tahansa (myös hätätilanteissa) hoitaville terveydenhuollon ammattilaisille
· vakavien infektioiden merkit ja oireet sekä kehotus hakeutua välittömästi terveydenhuollon ammattilaisen hoitoon, jos näitä ilmenee
· ASPAVELI-valmisteen määränneen henkilön yhteystiedot.

Potilaan tietopaketti:
· pakkausseloste
· potilaan / potilasta hoitavan henkilön opas.

· Potilaan / potilasta hoitavan henkilön opas:
· ASPAVELI-hoito voi suurentaa kapselillisten bakteerien aiheuttamien vakavien infektioiden ja vakavien yliherkkyysreaktioiden riskiä sekä IVH:n riskiä lääkevalmisteen käytön lopettamisen jälkeen
· kuvaus vakavien infektioiden, yliherkkyysreaktioiden ja lääkevalmisteen käytön lopettamisen jälkeen ilmenevän IVH:n merkeistä ja oireista sekä kehotus hakeutua lähimmän sairaalan ensiapuun
· ASPAVELI-hoitoa edeltävien rokotusten ja/tai ennaltaehkäisevän antibioottihoidon tärkeys.
· vuosittaiset muistutukset pakollisista uusintarokotuksista (voimassa olevien kansallisten rokotussuositusten mukaisesti)
· yksityiskohtainen kuvaus ASPAVELI-valmisteen antamisesta itse
· tehokkaan ehkäisyn käyttösuositus naisille, jotka voivat tulla raskaaksi
· huomautus tiettyjen haittatapahtumien ilmoittamisen tärkeydestä. Näitä ovat: vakavat infektiot, vakavat yliherkkyysreaktiot sekä IVH:n riski lääkevalmisteen käytön lopettamisen jälkeen
· ohjeet potilaan itsehoitoa koskevan videon katsomisesta millä tahansa laitteella, jossa on Internet-yhteys
· PASS-tutkimukseen osallistuminen.

Vuosittainen muistutus pakollisista uusintarokotuksista
Myyntiluvan haltijan on lähetettävä ASPAVELI-valmistetta määrääville lääkäreille tai sitä jakelevalle apteekkihenkilökunnalle vuosittain muistutus siitä, että lääkettä määräävän lääkärin / apteekkihenkilökunnan on tarkistettava, tarvitseeko ASPAVELI-hoitoa saava potilas uusintarokotuksen N. meningitidis-, S. pneumoniae- ja H. influenzae -tartuntoja vastaan kansallisten rokotussuositusten mukaisesti.

Valvottu jakelujärjestelmä
Myyntiluvan haltijan on varmistettava, että kaikissa jäsenvaltioissa, joissa ASPAVELI-valmiste on markkinoilla, on käytössä menetelmä, jolla pyritään varmistamaan, että lääkevalmisteen jakelua valvotaan tavanomaisia riskien minimointitoimenpiteitä tehokkaammin. Seuraavan vaatimuksen on täytyttävä, ennen kuin valmistetta voidaan jaella.
Kirjallinen vahvistus tai vastaava kansallisen lainsäädännön sallima vahvistus siitä, että potilas on rokotettu N. meningitidis-, S. pneumoniae- ja H. influenzae -tartuntoja vastaan kansallisten rokotussuositusten mukaisesti ja/tai on saanut ennaltaehkäisevää antibioottihoitoa.


























LIITE III

MYYNTIPÄÄLLYSMERKINNÄT JA PAKKAUSSELOSTE

























A. MYYNTIPÄÄLLYSMERKINNÄT


ULKOPAKKAUKSESSA ON OLTAVA SEURAAVAT MERKINNÄT

1 INJEKTIOPULLON SISÄLTÄVÄ PAHVIKOTELO


1.	LÄÄKEVALMISTEEN NIMI

ASPAVELI 1080 mg infuusioneste, liuos
pegsetakoplaani


2.	VAIKUTTAVA(T) AINE(ET)

Yksi 20 ml:n injektiopullo sisältää 1080 mg pegsetakoplaania (54 mg/ml)


3.	LUETTELO APUAINEISTA

Apuaineet: sorbitoli, etikkahappo, väkevä, natriumasetaattitrihydraatti, natriumhydroksidi ja injektionesteisiin käytettävä vesi


4.	LÄÄKEMUOTO JA SISÄLLÖN MÄÄRÄ

Infuusioneste, liuos
1 injektiopullo


5.	ANTOTAPA JA TARVITTAESSA ANTOREITTI (ANTOREITIT)

Vain kertakäyttöön.
Lue pakkausseloste ennen käyttöä.
Ihon alle.


6.	ERITYISVAROITUS VALMISTEEN SÄILYTTÄMISESTÄ POISSA LASTEN ULOTTUVILTA JA NÄKYVILTÄ

Ei lasten ulottuville eikä näkyville.


7.	MUU ERITYISVAROITUS (MUUT ERITYISVAROITUKSET), JOS TARPEEN


8.	VIIMEINEN KÄYTTÖPÄIVÄMÄÄRÄ

Käyt. viim.


9.	ERITYISET SÄILYTYSOLOSUHTEET

Säilytä jääkaapissa.
Säilytä alkuperäispakkauksessa. Herkkä valolle.


10.	ERITYISET VAROTOIMET KÄYTTÄMÄTTÖMIEN LÄÄKEVALMISTEIDEN TAI NIISTÄ PERÄISIN OLEVAN JÄTEMATERIAALIN HÄVITTÄMISEKSI, JOS TARPEEN


11.	MYYNTILUVAN HALTIJAN NIMI JA OSOITE

Swedish Orphan Biovitrum AB (publ)
SE-112 76 Stockholm
Ruotsi


12.	MYYNTILUVAN NUMERO(T) 

EU/1/21/1595/001


13.	ERÄNUMERO

Erä


14.	YLEINEN TOIMITTAMISLUOKITTELU


15.	KÄYTTÖOHJEET


16.	TIEDOT PISTEKIRJOITUKSELLA

ASPAVELI 1080 mg


17.	YKSILÖLLINEN TUNNISTE – 2D-VIIVAKOODI

2D-viivakoodi, joka sisältää yksilöllisen tunnisteen.


18.	YKSILÖLLINEN TUNNISTE – LUETTAVISSA OLEVAT TIEDOT

ULKOPAKKAUKSESSA ON OLTAVA SEURAAVAT MERKINNÄT

8 INJEKTIOPULLOA SISÄLTÄVÄ KOTELO


1.	LÄÄKEVALMISTEEN NIMI

ASPAVELI 1080 mg infuusioneste, liuos
pegsetakoplaani


2.	VAIKUTTAVA(T) AINE(ET)

Yksi 20 ml:n injektiopullo sisältää 1080 mg pegsetakoplaania (54 mg/ml)


3.	LUETTELO APUAINEISTA

Apuaineet: sorbitoli, etikkahappo, väkevä, natriumasetaattitrihydraatti, natriumhydroksidi ja injektionesteisiin käytettävä vesi


4.	LÄÄKEMUOTO JA SISÄLLÖN MÄÄRÄ

Infuusioneste, liuos
8 injektiopulloa


5.	ANTOTAPA JA TARVITTAESSA ANTOREITTI (ANTOREITIT)

Vain kertakäyttöön.
Lue pakkausseloste ennen käyttöä.
Ihon alle.


6.	ERITYISVAROITUS VALMISTEEN SÄILYTTÄMISESTÄ POISSA LASTEN ULOTTUVILTA JA NÄKYVILTÄ

Ei lasten ulottuville eikä näkyville.


7.	MUU ERITYISVAROITUS (MUUT ERITYISVAROITUKSET), JOS TARPEEN


8.	VIIMEINEN KÄYTTÖPÄIVÄMÄÄRÄ

Käyt. viim.


9.	ERITYISET SÄILYTYSOLOSUHTEET

Säilytä jääkaapissa.
Säilytä alkuperäispakkauksessa. Herkkä valolle.


10.	ERITYISET VAROTOIMET KÄYTTÄMÄTTÖMIEN LÄÄKEVALMISTEIDEN TAI NIISTÄ PERÄISIN OLEVAN JÄTEMATERIAALIN HÄVITTÄMISEKSI, JOS TARPEEN


11.	MYYNTILUVAN HALTIJAN NIMI JA OSOITE

Swedish Orphan Biovitrum AB (publ)
SE-112 76 Stockholm
Ruotsi


12.	MYYNTILUVAN NUMERO(T)

EU/1/21/1595/002


13.	ERÄNUMERO

Erä


14.	YLEINEN TOIMITTAMISLUOKITTELU


15.	KÄYTTÖOHJEET


16.	TIEDOT PISTEKIRJOITUKSELLA

ASPAVELI 1080 mg


17.	YKSILÖLLINEN TUNNISTE – 2D-VIIVAKOODI

2D-viivakoodi, joka sisältää yksilöllisen tunnisteen.


18.	YKSILÖLLINEN TUNNISTE – LUETTAVISSA OLEVAT TIEDOT

SISÄPAKKAUKSISSA ON OLTAVA SEURAAVAT 

1 INJEKTIOPULLON SISÄLTÄVÄ SISEMPI KOTELO


1.	LÄÄKEVALMISTEEN NIMI

ASPAVELI 1080 mg infuusioneste, liuos
pegsetakoplaani


2.	VAIKUTTAVA(T) AINE(ET)

Yksi 20 ml:n injektiopullo sisältää 1080 mg pegsetakoplaania (54 mg/ml)


3.	LUETTELO APUAINEISTA


4.	LÄÄKEMUOTO JA SISÄLLÖN MÄÄRÄ

Infuusioneste, liuos
1 injektiopullo. Kerrannaispakkauksen osa, ei myydä erikseen.


5.	ANTOTAPA JA TARVITTAESSA ANTOREITTI (ANTOREITIT)

Vain kertakäyttöön.
Lue pakkausseloste ennen käyttöä.
Ihon alle.


6.	ERITYISVAROITUS VALMISTEEN SÄILYTTÄMISESTÄ POISSA LASTEN ULOTTUVILTA JA NÄKYVILTÄ


7.	MUU ERITYISVAROITUS (MUUT ERITYISVAROITUKSET), JOS TARPEEN


8.	VIIMEINEN KÄYTTÖPÄIVÄMÄÄRÄ

EXP


9.	ERITYISET SÄILYTYSOLOSUHTEET

Säilytä jääkaapissa.
Säilytä alkuperäispakkauksessa. Herkkä valolle.


10.	ERITYISET VAROTOIMET KÄYTTÄMÄTTÖMIEN LÄÄKEVALMISTEIDEN TAI NIISTÄ PERÄISIN OLEVAN JÄTEMATERIAALIN HÄVITTÄMISEKSI, JOS TARPEEN


11.	MYYNTILUVAN HALTIJAN NIMI JA OSOITE


12.	MYYNTILUVAN NUMERO(T)

EU/1/21/1595/002


13.	ERÄNUMERO

Erä


14.	YLEINEN TOIMITTAMISLUOKITTELU


15.	KÄYTTÖOHJEET


16.	TIEDOT PISTEKIRJOITUKSELLA

ASPAVELI 1080 mg


17.	YKSILÖLLINEN TUNNISTE – 2D-VIIVAKOODI

2D-viivakoodi, joka sisältää yksilöllisen tunnisteen.


18.	YKSILÖLLINEN TUNNISTE – LUETTAVISSA OLEVAT TIEDOT



PIENISSÄ SISÄPAKKAUKSISSA ON OLTAVA VÄHINTÄÄN SEURAAVAT MERKINNÄT

INJEKTIOPULLON ETIKETTI


1.	LÄÄKEVALMISTEEN NIMI JA TARVITTAESSA ANTOREITTI (ANTOREITIT)

ASPAVELI 1080 mg infuusioneste, liuos
pegsetakoplaani
Ihon alle.


2.	ANTOTAPA


3.	VIIMEINEN KÄYTTÖPÄIVÄMÄÄRÄ

EXP


4.	ERÄNUMERO

Lot


5.	SISÄLLÖN MÄÄRÄ PAINONA, TILAVUUTENA TAI YKSIKKÖINÄ

20 ml


6.	MUUTA



























B. PAKKAUSSELOSTE

Pakkausseloste: Tietoa käyttäjälle

ASPAVELI 1080 mg infuusioneste, liuos
pegsetakoplaani

[image: ]Tähän lääkevalmisteeseen kohdistuu lisäseuranta. Tällä tavalla voidaan havaita nopeasti turvallisuutta koskevaa uutta tietoa. Voit auttaa ilmoittamalla kaikista mahdollisesti saamistasi haittavaikutuksista. Ks. kohdan 4 lopusta, miten haittavaikutuksista ilmoitetaan.

Lue tämä pakkausseloste huolellisesti ennen kuin aloitat tämän lääkkeen käyttämisen, sillä se sisältää sinulle tärkeitä tietoja.
· Säilytä tämä pakkausseloste. Voit tarvita sitä myöhemmin.
· Jos sinulla on kysyttävää, käänny lääkärin, apteekkihenkilökunnan tai sairaanhoitajan puoleen.
-	Tämä lääke on määrätty vain sinulle eikä sitä pidä antaa muiden käyttöön. Se voi aiheuttaa haittaa muille, vaikka heillä olisikin samanlaiset oireet kuin sinulla.
· Jos havaitset haittavaikutuksia, kerro niistä lääkärille, apteekkihenkilökunnalle tai sairaanhoitajalle. Tämä koskee myös sellaisia mahdollisia haittavaikutuksia, joita ei ole mainittu tässä pakkausselosteessa. Ks. kohta 4.

Tässä pakkausselosteessa kerrotaan:

1.	Mitä ASPAVELI on ja mihin sitä käytetään
2.	Mitä sinun on tiedettävä, ennen kuin käytät ASPAVELI‑valmistetta
3.	Miten ASPAVELI‑valmistetta käytetään
4.	Mahdolliset haittavaikutukset
5.	ASPAVELI‑valmisteen säilyttäminen
6.	Pakkauksen sisältö ja muuta tietoa


1.	Mitä ASPAVELI on ja mihin sitä käytetään

Mitä ASPAVELI on
ASPAVELI on lääke, joka sisältää vaikuttavana aineena pegsetakoplaania. Pegsetakoplaani on suunniteltu kiinnittymään C3‑komplementtiproteiiniin, joka on osa elimistön puolustusjärjestelmää nimeltä komplementtijärjestelmä. Pegsetakoplaani estää elimistön immuunijärjestelmää tuhoamasta veren punasoluja.

Mihin ASPAVELI‑valmistetta käytetään
ASPAVELI on tarkoitettu sellaisten aikuispotilaiden hoitoon, joilla on kohtauksittainen yöllinen hemoglobiinivirtsaisuus (PNH) ja tästä sairaudesta johtuva anemia.

PNH-potilailla komplementtijärjestelmä on yliaktiivinen ja hyökkää elimistön omien punasolujen kimppuun, mikä voi johtaa vähäiseen verisolujen määrään (anemiaan), väsymykseen, toimintavaikeuksiin, kipuun, vatsakipuun, virtsan tummumiseen, hengenahdistukseen, nielemisvaikeuksiin, erektiohäiriöihin ja verihyytymiin. Kiinnittymällä C3-proteiiniin ja estämällä sitä tämä lääkevalmiste voi estää komplementtijärjestelmää hyökkäämästä punasolujen kimppuun ja siten saada sairauden oireet hallintaan. Tämän lääkkeen on osoitettu suurentavan punasolujen määrää (vähentävän anemiaa), mikä voi lievittää näitä oireita.


2.	Mitä sinun on tiedettävä, ennen kuin käytät ASPAVELI‑valmistetta

Älä käytä ASPAVELI‑valmistetta
-	jos olet allerginen pegsetakoplaanille tai tämän lääkkeen jollekin muulle aineelle (lueteltu kohdassa 6)
-	jos sinulla on niin sanotun kapselillisen bakteerin aiheuttama infektio
-	jos sinua ei ole rokotettu Neisseria meningitidis-, Streptococcus pneumoniae- ja Haemophilus influenzae -bakteereita vastaan.

Varoitukset ja varotoimet
Keskustele lääkärin, apteekkihenkilökunnan tai sairaanhoitajan kanssa ennen kuin käytät ASPAVELI‑valmistetta.

Infektion oireet
Ennen Aspaveli‑hoidon aloittamista kerro lääkärille, jos sinulla on jokin infektio.

Koska lääke kohdistuu komplementtijärjestelmään, joka on osa elimistön puolustusta infektioita vastaan, tämän lääkkeen käyttö suurentaa infektioiden vaaraa, mukaan lukien niin sanottujen kapselillisten bakteerien, kuten Streptococcus pneumoniae-, Neisseria meningitidis- ja Haemophilus influenzae ‑bakteerien aiheuttamat infektiot. Nämä ovat vaikeita infektioita nenässä, kurkussa ja keuhkoissa tai aivokalvoissa, ja ne voivat levitä vereen ja koko elimistöön.

Keskustele lääkärin kanssa, ennen kuin aloitat ASPAVELI‑hoidon, jotta saat Streptococcus pneumoniae-, Neisseria meningitidis- ja Haemophilus influenzae ‑rokotuksen, jos et ole aiemmin saanut näitä rokotuksia. Vaikka olisit saanut nämä rokotukset aiemmin, saatat tarvita lisärokotuksia ennen tämän lääkehoidon aloittamista. Nämä rokotukset on annettava vähintään 2 viikkoa ennen hoidon aloittamista. Jos sinua ei voi rokottaa 2 viikkoa etukäteen, lääkäri määrää sinulle antibiootteja infektiovaaran pienentämiseksi 2 viikoksi rokotuksen jälkeen. Rokotuksen jälkeen lääkäri saattaa seurata sinua tarkemmin infektion oireiden varalta.

Infektion oireet
Jos sinulla ilmenee joitakin seuraavista oireista, ilmoita siitä välittömästi lääkärille:
· päänsärky ja kuume
· kuume ja ihottuma
· kuume, johon saattaa liittyä vilunväreitä
· hengenahdistus
· korkea syke
· nihkeä iho
· päänsärky, johon liittyy niskan tai selän jäykkyyttä
· päänsärky, johon liittyy pahoinvointia tai oksentelua
· silmien valoherkkyys
· lihaskivut ja flunssan kaltaiset oireet
· sekavuus
· raajakipu tai epämukava tunne raajoissa

Varmista, että rokotuksesi pysyvät ajan tasalla. Ota myös huomioon, että rokotteet pienentävät vakavien infektioiden vaaraa, mutta eivät estä kaikkia vakavia infektioita. Kansallisten suositusten mukaisesti lääkäri saattaa katsoa, että tarvitset lisätoimia, kuten bakteereja tuhoavia lääkkeitä, infektion estämiseen.

Allergiset reaktiot
Joillakin potilailla saattaa ilmetä allergisia reaktioita. Jos sinulla ilmenee vakava allerginen reaktio, keskeytä ASPAVELI-infuusio ja hakeudu välittömästi lääkärin hoitoon. Vakavan allergisen reaktion merkkejä ovat muun muassa hengitysvaikeudet, rintakipu tai puristava tunne rinnan alueella ja/tai huimaus/pyörtyminen, ihon kova kutiaminen tai paukamat iholla, turvotus kasvojen, huulten, kielen ja/tai kurkun alueella, mikä voi vaikeuttaa nielemistä tai aiheuttaa sokin.

Injektiokohdan reaktiot
ASPAVELI-valmisteen käytön yhteydessä on havaittu injektiokohdan reaktioita. Ennen kuin voit käyttää lääkettä itse, sinun on saatava asianmukaista koulutusta oikeasta injektiotekniikasta.

Seuranta laboratoriossa
ASPAVELI-hoidon aikana lääkäri teettää säännöllisesti tutkimuksia, mukaan lukien verikokeita laktaattidehydrogenaasi (LDH) -tasojen mittaamiseksi sekä kokeita munuaisten toiminnan selvittämiseksi. Tarvittaessa lääkäri voi muuttaa ASPAVELI-annostasi.

Vaikutukset laboratoriokokeissa
Piioksidireagenssien käyttöä koagulaatiopaneeleissa on vältettävä, sillä ne voivat pidentää keinotekoisesti aktivoitua osittaista trombolastiiniaikaa (aPTT).

Lapset ja nuoret
Tätä lääkettä ei saa antaa alle 18-vuotiaille lapsille, koska tietoja sen turvallisuudesta ja tehosta tässä ryhmässä ei ole.

Muut lääkevalmisteet ja ASPAVELI
Kerro lääkärille tai apteekkihenkilökunnalle, jos parhaillaan käytät, olet äskettäin käyttänyt tai saatat käyttää muita lääkkeitä.

Raskaus, imetys ja hedelmällisyys
Naiset, jotka voivat tulla raskaaksi
Lääkkeen vaikutuksia syntymättömään lapseen ei tunneta. Tehokkaan ehkäisyn käyttö hoidon aikana ja 8 viikon ajan hoidon jälkeen on suositeltavaa naisille, jotka voivat tulla raskaaksi. Kysy lääkäriltä neuvoa ennen tämän lääkkeen käyttöä.

Raskaus/imetys
ASPAVELI‑valmistetta ei suositella raskauden ja imetyksen aikana. Jos olet raskaana tai imetät, epäilet olevasi raskaana tai jos suunnittelet lapsen hankkimista, kysy lääkäriltä neuvoa ennen tämän lääkkeen käyttöä.

Ajaminen ja koneiden käyttö
Tällä lääkkeellä ei ole haitallista vaikutusta tai on vähäinen vaikutus ajokykyyn ja koneidenkäyttökykyyn.

ASPAVELI sisältää sorbitolia
Sorbitoli on fruktoosin lähde. Jos lääkäri on kertonut, että sinulla on jokin sokeri-intoleranssi tai jos sinulla on diagnosoitu perinnöllinen fruktoosi-intoleranssi (HFI), harvinainen perinnöllinen sairaus, jossa elimistö ei pysty hajottamaan fruktoosia, kerro asiasta lääkärillesi ennen tämän lääkevalmisteen käyttöä.

ASPAVELI sisältää natriumia
Tämä lääkevalmiste sisältää alle 1 mmol natriumia (23 mg) per annos eli sen voidaan sanoa olevan ”natriumiton”.


3.	Miten ASPAVELI‑valmistetta käytetään

Käytä tätä lääkettä juuri siten kuin lääkäri on määrännyt. Tarkista ohjeet lääkäriltä, jos olet epävarma.

Vähintään 2 viikkoa ennen hoidon aloittamista tällä lääkkeellä lääkäri käy läpi potilaskertomuksesi ja saattaa antaa sinulle yhden tai useamman rokotuksen. Jos sinua ei voi rokottaa vähintään 2 viikkoa ennen ASPAVELI‑hoidon aloittamista, lääkäri määrää sinulle antibiootteja infektiovaaran pienentämiseksi 2 viikoksi rokotuksen jälkeen.

Annos
Suositeltu aloitusannos PNH:ta sairastaville aikuisille on 1 080 mg kaksi kertaa viikossa. Ota annos kaksi kertaa viikossa päivänä 1 ja päivänä 4 jokaisella hoitoviikolla.

Jos siirryt ASPAVELI-hoitoon toisen tyyppisestä PNH-lääkkeestä, jota kutsutaan C5-estäjäksi, sinun pitää ottaa 4 viikon ajan ASPAVELI-valmistetta parhaillaan käyttämäsi C5-estäjäannoksen lisäksi. 4 viikon jälkeen sinun pitää lopettaa C5-estäjän ottaminen.

Annosta tai antamisväliä ei saa muuttaa kysymättä neuvoa lääkäriltä. Lääkäri voi muuttaa annoksen 1 080 mg:aan joka kolmas päivä (esim. päivänä 1, päivänä 4, päivänä 7, päivänä 10, päivänä 13 ja niin edelleen), jos se on asianmukaista. Jos epäilet, että sinulta on jäänyt annos välistä, kerro asiasta mahdollisimman pian lääkärille.

Antotapa ja antoreitti
ASPAVELI on tarkoitettu annettavaksi infuusiona (tiputuksena) ihon alle joko 
· infuusiopumpulla tai
· puettavalla antojärjestelmällä. 

Terveydenhuollon ammattilainen antaa ensimmäisen lääkeannoksen sinulle klinikalla tai hoitolaitoksessa. Jos hoito sujuu hyvin, lääkäri voi keskustella kanssasi mahdollisuudesta, että voisit ottaa lääkkeen itse kotona. Jos tämä on asianmukaista, terveydenhuollon ammattilainen opettaa sinulle tai sinua hoitavalle henkilölle, miten infuusio annetaan.

Infuusionopeus/-nopeudet
Käytettäessä infuusiopumppua Tyypillinen infuusion kesto on noin 30 minuuttia käytettäessä kahta kohtaa tai noin 60 minuuttia käytettäessä yhtä kohtaa. Infuusio on aloitettava viipymättä (ja annettava loppuun 2 tunnin sisällä ruiskun valmistelemisesta) sen jälkeen, kun tämä lääkevalmiste on otettu ruiskuun.

Käytettäessä puettavaa antojärjestelmää infuusion kesto on tavallisesti 30–60 minuuttia (sen mukaan, kuinka nopeasti lääke virtaa elimistöösi).

Infuusio on aloitettava viipymättä sen jälkeen, kun tämä lääkevalmiste on otettu ruiskuun ja annettava loppuun 2 tunnin sisällä ruiskun valmistelemisesta.

Käyttöohjeet – ruiskun valmisteleminen
	Vaihe 1
	Infuusion valmisteleminen
Ennen kuin aloitat:
1. Poista yhden injektiopullon pahvikotelo jääkaapista. Pidä injektiopullon pahvikotelo huoneenlämmössä ja anna sen lämmetä noin 30 minuutin ajan. Älä yritä nopeuttaa lämpenemistä käyttämällä mikroaaltouunia tai muuta lämmönlähdettä.
i) Älä yritä nopeuttaa lämpenemistä käyttämällä mikroaaltouunia tai muuta lämmönlähdettä.
2. Etsi hyvin valaistu tasainen työskentelyalusta, kuten pöytä.
3. Kerää tarvikkeet.
i) Käytettäessä infuusiopumppua (kuva 1):
A. Infuusiopumppu ja valmistajan ohjeet (ei kuvassa).
B. Yhteensopiva ruisku
C1.	Siirtoneula TAI
C2.	Neulaton siirtolaite, jolla otetaan valmistetta injektiopullosta
D. Infuusiosarja (ei kuvassa; vaihtelee laitteen valmistajan ohjeiden mukaan)
E. Infuusioletkusto ja Y‑liitin (tarvittaessa)
F. Terävän jätteen säiliö
G. Alkoholipyyhkeet
H. Sideharso ja teippi tai läpinäkyvä sidos

TAI

ii. Käytettäessä puettavaa antojärjestelmää (kuva 2):
A. Puettava antojärjestelmä ja valmistajan ohjeet (eivät kuvassa)
B. Yhteensopiva ruisku
C1.	Siirtoneula TAI
C2.	Neulaton siirtolaite, jolla otetaan valmistetta injektiopullosta
F. Terävän jätteen säiliö
G. Alkoholipyyhkeet
	











[image: ]Kuva 1. Esimerkki tarvikkeista (infuusiopumppu)








Kuva 2 Esimerkki tarvikkeista (puettava antojärjestelmä)
[image: ]

	
	Puhdista työskentelyalusta perusteellisesti alkoholipyyhkeellä.
	

	
	Pese kätesi perusteellisesti saippualla ja vedellä. Kuivaa kätesi.
	

	Vaihe 2
	Tarkista injektiopullo ja neste
[bookmark: _Hlk47946907]Poista injektiopullo pahvikotelosta. Katso injektiopullossa olevaa nestettä tarkasti. ASPAVELI on kirkas, väritön tai hieman kellertävä neste. Tarkista, näkyykö siinä hiukkasia tai värimuutoksia (kuva 32).
Älä käytä injektiopulloa, jos
· neste näyttää samealta, sisältää hiukkasia tai on tummankeltaista
· suojakorkki puuttuu tai on vahingoittunut
· etikettiin merkitty viimeinen käyttöpäivä (EXP) on ohitettu.
	[image: ]Kuva 32.


	Vaihe 3
	Valmistele ja täytä ruisku
Poista suojakorkki injektiopullosta, jotta injektiopullon harmaan kumitulpan keskiosa paljastuu (kuva 43). Heitä korkki pois.
Puhdista tulppa uudella alkoholipyyhkeellä ja anna tulpan kuivua.

Vaihtoehto 1: Käytettäessä neulatonta siirtolaitetta (kuten injektiopullon sovitinta) on noudatettava laitteen valmistajan antamia ohjeita.

TAI

Vaihtoehto 2: Jos siirto tehdään käyttämällä käytetään siirtoneulaa ja ruiskua, noudata seuraavia ohjeita:
A. Kiinnitä steriili siirtoneula steriiliin ruiskuun.
B. Vedä mäntää taakse, jotta ruisku täyttyy ilmalla, eli noin 20 ml (kuva 54).
C. Varmista, että injektiopullo on pystyasennossa. ÄLÄ käännä injektiopulloa ylösalaisin. Paina ilmalla täytetty ruisku ja kiinnitetty siirtoneula injektiopullon tulpan läpi.
D. Siirtoneulan kärki ei saa olla liuoksessa, jotta ei synny kuplia (kuva 65).
E. Paina varovasti ilma ruiskusta injektiopulloon. Tämä injektoi ilman ruiskusta injektiopulloon.
F. Käännä injektiopullo ylösalaisin (kuva 76).































G. Kun siirtoneulan kärki on liuoksessa, vedä mäntää hitaasti, jotta määrätty ASPAVELI-annos kaikki neste virtaa ruiskuun (kuva 78).
H. Poista täytetty ruisku ja siirtoneula injektiopullosta.
I. Älä aseta korkkia takaisin siirtoneulaan. Poista neula ja hävitä se pistävän jätteen astiaan.

Käytettäessä valmisteen infuusioon puettavaa antojärjestelmää on noudatettava laitteen valmistajan ohjeita. Hävitä kaikki käytetyt kertakäyttöiset tarvikkeet sekä käyttämätön valmiste ja tyhjä injektiopullo terveydenhuollon ammattilaisen suositusten mukaisesti.

Käytettäessä valmisteen infuusioon infuusiopumppua noudata seuraavia ohjeita.

	Vaihe 4
	Valmistele infuusiopumppu ja letkusto
Kerää infuusiopumpputarvikkeet ja noudata laitteen valmistajan ohjeita pumpun ja letkuston valmistelemisesta.
	


	Vaihe 5
	Infuusiokohdan/-kohtien valmisteleminen
A. Valitse vatsastasi (vähintään viiden senttimetrin päässä navasta), reisistäsi, lanteiltasi tai olkavarsistasi alue infuusiota varten (kuva 98).
B. Käytä eri paikkaa kuin mitä käytit edelliseen infuusioon. Jos infuusiopaikkoja on useita, niiden pitää olla vähintään 7,5 cm:n etäisyydellä toisistaan. Vaihtele infuusion antopaikkoja infuusiosta toiseen (kuva 910).
C. Vältä seuraavia infuusion antopaikkoja:
a. Älä anna infuusiota alueille, joilla iho on arka, punoittava tai kova tai jossa on mustelma.
b. Vältä tatuointeja, arpia tai venymisjälkiä.
























D. Puhdista kunkin infuusion antopaikan iho uudella alkoholipyyhkeellä aloittaen keskeltä ja edeten ulospäin pyöreällä liikkeellä (kuva 101).
E. Anna ihon kuivua.

	Vaihe 6
	Aseta ja kiinnitä infuusioneula(t)

A. Purista infuusiokohdan (johon aiot asettaa neulan) iho peukalosi ja etusormesi väliin. Aseta neula ihoon (kuva 121). Noudata laitteen valmistajan ohjeita neulan kulmasta.
B. Kiinnitä neula(t) steriilillä sideharsolla ja teipillä tai läpinäkyvällä sidoksella infuusiokohtaan/-kohtiin (kuva 132).

	Vaihe 7
	Aloita infuusio
Noudata laitteen valmistajan ohjeita infuusion aloittamisesta.
Infuusio on aloitettava viipymättä sen jälkeen, kun neste on otettu ruiskuun.
	

	Vaihe 8
	Päätä infuusio
Noudata laitteen valmistajan ohjeita infuusion päättämisestä.
	

	Vaihe 9
	Kirjaa infuusio
Kirjaa hoito terveydenhuollon ammattilaisten ohjeiden mukaan.
	

	Vaihe 10
	Siivoa
A. [bookmark: _Hlk46136635]Kun infuusio on päättynyt, poista sidos ja ota neula(t) hitaasti. Peitä infuusion antokohta uudella sidoksella.
B. Irrota infuusiosarja pumpusta ja hävitä se terävän jätteen säiliöön (kuva 143).
C. Hävitä kaikki käytetyt kertakäyttöiset tarvikkeet sekä käyttämätön valmiste ja tyhjä injektiopullo terveydenhuollon ammattilaisen suositusten mukaisesti.
D. Puhdista infuusiopumppu ja säilytä sitä laitteen valmistajan ohjeiden mukaisesti.
	
[image: ]Kuva 143




Jos unohdat käyttää ASPAVELI‑valmistetta
Jos annos jää väliin, se on otettava mahdollisimman pian, ja sen jälkeen jatkettava hoitoa tavallisessa aikataulussa.

Jos lopetat ASPAVELI‑valmisteen käytön
PNH on koko elämän kestävä tila, joten on odotettavissa, että käytät tätä lääkevalmistetta pitkään. Jos haluat lopettaa lääkkeen käytön, puhu asiasta ensin lääkärille. Jos lopetat lääkkeen ottamisen äkillisesti, on vaara, että oireesi pahenevat.

Jos lääkäri päättää lopettaa hoitosi tällä lääkkeellä, noudata hänen ohjeitaan lopettamisesta. Lääkäri seuraa vointiasi tarkasti vähintään 8 viikon ajan hoidon lopettamisen jälkeen PNH:n aiheuttaman punasolujen tuhoutumisen (hemolyysi) merkkien varalta. Punasolujen tuhoutumisen yhteydessä esiintyviä oireita tai ongelmia ovat mm. seuraavat:
· väsymys
· hengenahdistus
· veri virtsassa
· vatsan alueen kipu
· punasolumäärän lasku
· verihyytymät (tromboosi)
· nielemisvaikeudet
· erektiohäiriöt miehillä.

Jos sinulla ilmenee jokin näistä merkeistä tai oireista, ota yhteyttä lääkäriin.


4.	Mahdolliset haittavaikutukset

Kuten kaikki lääkkeet, tämäkin lääke voi aiheuttaa haittavaikutuksia. Kaikki eivät kuitenkaan niitä saa.

Lääkäri keskustelee kanssasi mahdollisista haittavaikutuksista ja selittää ASPAVELI‑valmisteen riskit ja hyödyt ennen hoidon aloittamista.

Vakavin haittavaikutus on vakava infektio.
Jos sinulla ilmenee infektion oireita (ks. kohta 2 ”Infektion oireet”), ilmoita siitä välittömästi lääkärille.

Jos et ole varma, mitä seuraavassa luetellut haittavaikutukset ovat, pyydä lääkäriä selittämään ne sinulle.

Hyvin yleiset (voi esiintyä useammalla kuin yhdellä 10 henkilöstä):
· Reaktiot pistoskohdassa: Näitä ovat punoitus (eryteema), turvotus, kutina, mustelmat ja kipu. Nämä reaktiot häviävät yleensä muutamassa päivässä.
· Nenän, nielun tai hengitysteiden infektio (ylähengitystieinfektio)
· Ripuli
· Punasolujen tuhoutuminen (hemolyysi)
· Vatsakipu
· Päänsärky
· Väsymys
· Kuume tai korkea ruumiinlämpö
· Yskä
· Virtsatieinfektio
· Pakollisiin rokotuksiin liittyvät komplikaatiot
· Käsivarsien ja säärten kipu (raajakipu)
· Heitehuimaus
· Nivelkipu
· Selkäkipu

Yleiset (voi esiintyä enintään yhdellä 10 henkilöstä):
· Pistoskohdan reaktio, kuten punoitus tai ihon kovettuma
· Korva-, suu- tai ihoinfektio
· Kurkkukipu
· Verihiutaleiden määrän pieneneminen (trombosytopenia), jolloin verenvuotoa tai mustelmia voi esiintyä tavallista herkemmin
· Pahoinvointi
· Pienentynyt veren kaliumpitoisuus (hypokalemia)
· Nenäverenvuoto
· Ihon punoitus (eryteema)
· Lihaskipu (myalgia)
· Mahalaukun ja suoliston infektio, joka voi aiheuttaa pahoinvointia, oksentelua, vatsakramppeja ja ripulia, joiden vaikeusaste voi vaihdella lievästä voimakkaaseen (maha-suolikanavan infektio)
· Kohonneet maksakoearvot
· Hengitysvaikeus
· Vähentynyt veren valkosolumäärä (neutropenia)
· Munuaisten vajaatoiminta
· Virtsan värin muutos
· Korkea verenpaine
· Lihasspasmit
· Nenän tukkoisuus
· Ihottuma
· Veren infektio (sepsis)
· Virusinfektio
· Sieni-infektio
· Hengitystieinfektio
· Silmäinfektio
· Nokkosihottuma
· Koronavirustauti (COVID-19)
· Bakteeri-infektio
· Emätininfektio

Melko harvinaiset (voi esiintyä enintään yhdellä 100 henkilöstä):
· Kohdunkaulan tulehdus
· Nivusinfektio
· Nenän märkäpaise
· Keuhkokuume
· Tuberkuloosi
· Ruokatorven hiivainfektio
· Peräaukon märkäpaise

Haittavaikutuksista ilmoittaminen
Jos havaitset haittavaikutuksia, kerro niistä lääkärille, apteekkihenkilökunnalle tai sairaanhoitajalle. Tämä koskee myös sellaisia mahdollisia haittavaikutuksia, joita ei ole mainittu tässä pakkausselosteessa. Voit ilmoittaa haittavaikutuksista myös suoraan liitteessä V luetellun kansallisen ilmoitusjärjestelmän kautta. Ilmoittamalla haittavaikutuksista voit auttaa saamaan enemmän tietoa tämän lääkevalmisteen turvallisuudesta.


5.	ASPAVELI‑valmisteen säilyttäminen

· Ei lasten ulottuville eikä näkyville.
· Älä käytä tätä lääkettä kotelossa mainitun viimeisen käyttöpäivämäärän (Käyt. viim. / EXP) jälkeen. Viimeinen käyttöpäivämäärä tarkoittaa kuukauden viimeistä päivää.
· Säilytä jääkaapissa (2 °C – 8 °C).
· Pidä injektiopullo alkuperäispakkauksessa. Herkkä valolle.
· Lääkkeitä ei pidä heittää viemäriin. Kysy käyttämättömien lääkkeiden hävittämisestä apteekista. Näin menetellen suojelet luontoa.


6.	Pakkauksen sisältö ja muuta tietoa

Mitä ASPAVELI sisältää
Vaikuttava aine on pegsetakoplaani 1080 mg (54 mg/ml 20 ml:n injektiopullossa).

Muut aineet ovat sorbitoli (E 420) (ks. kohta 2 ” ASPAVELI sisältää sorbitolia”), etikkahappo, väkevä, natriumasetaattitrihydraatti (ks. kohta 2 ” ASPAVELI sisältää natriumia”), natriumhydroksidi (ks. kohta 2 ” ASPAVELI sisältää natriumia”) ja injektionesteisiin käytettävä vesi.

Lääkevalmisteen kuvaus ja pakkauskoot
ASPAVELI on kirkas, väritön tai hieman kellertävä neste, joka annetaan infuusiona ihon alle (54 mg/ml 20 ml:n injektiopullossa). Sameita liuoksia tai sellaisia, joissa on hiukkasia tai värimuutoksia, ei pidä käyttää.

Pakkauskoot
ASPAVELI toimitetaan yhden injektiopullon pakkauksessa tai 1 x 8 injektiopullon kerrannaispakkauksessa.

Huomaa, että pakkaus ei sisällä alkoholipyyhkeitä, neuloja ja muita tarvikkeita tai laitteita.

Kaikkia pakkauskokoja ei välttämättä ole myynnissä.

Myyntiluvan haltija
Swedish Orphan Biovitrum AB (publ)
SE-112 76 Stockholm
Ruotsi

Valmistaja
Swedish Orphan Biovitrum AB (publ)
Norra Stationsgatan 93
113 64 Stockholm
Ruotsi

Tämä pakkausseloste on tarkistettu viimeksi KK/VVVV.

Muut tiedonlähteet
Lisätietoa tästä lääkevalmisteesta on saatavilla Euroopan lääkeviraston verkkosivulla https://www.ema.europa.eu. Siellä on myös linkkejä muille harvinaisia sairauksia ja niiden hoitoja käsitteleville verkkosivuille.

